Μάθε τα πάντα για Grand Theft Auto 5 | Game20.gr\nGAME20.GR > Grand Theft Auto 5 (ΣΕΛΙΔΑ 2)\nSteam: Τα παιχνίδια με τα περισσότερα έσοδα για το 2017\nΑς δούμε σε ποια παιχνίδια ξόδεψαν τα λεφτά τους οι χρήστες του Steam τη χρονιά που μας πέρασε. Η Valve ανακοίνωσε τα παιχνίδια με τα περισσότερα έσοδα (μετράνε όχι μόνο οι πωλήσεις αλλά και το DLC και τα microtransactions) στο Steam για το 2017. Πρόκειται για τα (τυχαία σειρά) The Witcher 3, Divinity: Original Sin 2, PlayerUnknown's Battlegrounds, H1Z1, Warframe, Ark: Survival Evolved, Dota 2, Ghost Recon Wildlands, GTA 5, Rocket League, Counter-Strike: Global Offensive και Rainbow Six Siege. Εσείς ποια από αυτά τα παιχνίδια παίζετε;\nTAGS:Ark: Survival Evolved, Counter-strike: Global Offensive, Divinity: Original Sin 2, Dota 2, Ghost Recon Wildlands, Grand Theft Auto 5, H1Z1, PC, Playerunknown's Battlegrounds, Rainbow Six Siege, Rocket League, steam, Warframe, Witcher 3\nΏρα για μία από τις πιο βαρβάτες προσθήκες στο GTA Online μέχρι τώρα. Μιλάμε για το The Doomsday Heist, μια νέα σεναριακή περιπέτεια στο GTA Online όπου εσείς και οι συμπαίκτες σας πρέπει να σώσετε τον κόσμο από μια άγνωστη απειλή. Η δράση διαδραματίζεται σε διάφορα μέρη, από το κέντρο του Los Santos, μέχρι τον βυθό της θάλασσας και τα βάθη του βουνού Chiliad. Όπως ανακοίνωσε η Rockstar, το The Doomsday Heist είναι πλέον διαθέσιμο στο GTA Online. Δείτε τρέιλερ και πείτε μας αν θα ασχοληθείτε! Περισσότερα...\nTAGS:Grand Theft Auto 5, GTA Online, PC, PS3, PS4, Rockstar, Xbox 360, Xbox One\nGTA 5: Το πιο επιτυχημένο παιχνίδι όλων των εποχών (στην Αμερική)\nΑσύλληπτο ρεκόρ για το Grand Theft Auto 5. Όπως ανακοίνωσε η Take-Two (μητρική της Rockstar), το Grand Theft Auto 5 φτάνει 85 εκατομμύρια πωλήσεις παγκοσμίως και πλέον είναι το πιο επιτυχημένο παιχνίδι όλων των εποχών στην Αμερική. Ουσιαστικά το Grand Theft Auto 5 μόνο του έχει πουλήσει περίπου όσο το PS3 ή το Xbox 360. Απίστευτα πράγματα. Εσείς τί γνώμη έχετε για την εξωπραγματική επιτυχία του Grand Theft Auto 5;\nTAGS:Grand Theft Auto 5, PC, PS3, PS4, Rockstar, Xbox 360, Xbox One\nH Rockstar δίνει κάποιες εξηγήσεις για την απόφασή της να μην βγάλει single-player DLC για το GTA 5. Σύμφωνα με τον Imran Sarwar της Rockstar, δεν υπήρχε ούτε ανάγκη, ούτε πόροι για single-player expansions για το GTA 5, καθώς από την μία το παιχνίδι ήδη είναι τεράστιο και πλήρες και από την άλλη οι developers έπρεπε να ασχοληθούν με τις next-gen εκδόσεις, το GTA Online και το Red Dead Redemption 2. Πάντως, ο Sarwar τονίζει ότι η Rockstar εξακολουθεί να λατρεύει τα single-player παιχνίδια. Το πιστεύετε;\nGTA Online: H δράση συνεχίζεται με το Smuggler’s Run update\nΏρα για ένα ακόμα update του δημοφιλέστατου GTA Online. Μιλάμε για το Smuggler’s Run, στο οποίο στήνετε την δική σας επιχείρηση λαθρεμπορίας και μεταφέρετε πράγματα χρησιμοποιώντας διάφορα νέα αεροσκάφη. Όπως ανακοίνωσε η Rockstar, το Smuggler’s Run update του GTA Online είναι πλέον διαθέσιμο. Δείτε σχετικό τρέιλερ και πείτε μας γνώμη! Παίζετε GTA Online; Περισσότερα...\nTAGS:Grand Theft Auto 5, GTA Online, PC, PS4, Xbox One\n"Το GTA Online έχει αλλάξει τη Rockstar"\nΜε τη Rockstar ακόμα να μην έχει βγάλει ούτε ένα νέο παιχνίδι σε αυτή την γενιά, υπάρχουν ανησυχίες ότι η εταιρεία αρκείται στη χρυσή αγελάδα που ακούει στο όνομα GTA Online. Ανησυχίες που ενισχύονται από τα λεγόμενα της Take-Two, μητρικής της Rockstar. Σύμφωνα με το αφεντικό της Take-Two, Strauss Zelnick, το GTA Online πράγματι έχει μεταμορφώσει τις δραστηριότητες της Rockstar. Το τί σημαίνει αυτό μένει να το δούμε, αν και πολλοί θεωρούν ότι η Rockstar πλέον δεν ενδιαφέρεται ιδιαίτερα για single-player περιπέτειες και δίνει προτεραιότητα στα online παιχνίδια-υπηρεσίες. Story DLC για το GTA5 δεν βγήκε ποτέ, ενώ το GTA Online εμπλουτίζεται συνεχώς με νέο περιεχόμενο. Λέτε να δούμε κάτι αντίστοιχο και στο Red Dead Redemption 2;\nTAGS:Grand Theft Auto 5, GTA Online, PC, PS3, PS4, Red Dead Redemption 2, Rockstar, Xbox 360, Xbox One\nEverywhere: Νέο παιχνίδι από δημιουργούς των GTA\nΤρία κορυφαία πρώην μέλη της Rockstar ενώνουν ξανά τις δυνάμεις τους. Ο Leslie Benzies, αρχιdeveloper τίτλων όπως τα Grand Theft Auto 3, 4 και 5, πλέον ηγείται ενός νέου στούντιο στο οποίο συμμετέχουν και οι Colin Enwistle και Matthew Smith που επίσης ήταν στη Rockstar. Το παιχνίδι που ετοιμάζουν ονομάζεται Everywhere και σύμφωνα με τους δημιουργούς προσομειώνει και συνδυάζει τον πραγματικό κόσμο με τον εικονικό, επιτρέποντας στους παίκτες να ζήσουν τις δικές τους ιστορίες (ότι κι αν σημαίνει αυτό). Αξίζει να σημειωθεί επίσης ότι το Everywhere χρησιμοποιεί την Amazon Lumberyard engine. Εσείς τί λέτε να είναι;\nTAGS:Everywhere, Grand Theft Auto 5\nTAGS:Battlefield 1, Call of Duty: Black Ops 3, Call of Duty: Infinite Warfare, FIFA 17, Final Fantasy 15, Grand Theft Auto 5, NBA 2K17, Overwatch, Tom Clancy's The Division, video games\nTAGS:Counter-strike: Global Offensive, Dark Souls 3, Doom, Goat Simulator, Grand Theft Auto 5, Left 4 Dead 2, Portal 2, Skyrim, Skyrim Special Edition, steam, The Walking Dead Telltale\nΚλοπές πολυτελών αυτοκινήτων στο GTA Online\nΤο GTA Online εμπλουτίζεται με νέες εγκληματικές δραστηριότητες. Το Import/Export update του GTA Online είναι πλέον διαθέσιμο και προσθέτει κλοπές πολυτελών αυτοκινήτων, νέα ειδικά οχήματα, ανανεωμένα executive offices και νέο executive garage που χωράει 60 οχήματα, το νέο turf wars adversary mode, δυνατότητα αλλαγής της εμφάνισης του χαρακτήρα, stunt props στο director mode του Rockstar editor και υποστήριξη της δυνατότητας να μπαίνετε παρέα με φίλο στο παιχνίδι στο PS4. Δείτε τρέιλερ παρακάτω και πείτε μας πώς σας φαίνονται οι προσθήκες! Παίζετε GTA Online; Περισσότερα...\nTAGS:Grand Theft Auto 5, GTA Online, PS3, PS4, Rockstar, Xbox 360, Xbox One\nΗ επιβλητική επιτυχία του Grand Theft Auto 5\nTo Grand Theft Auto 5 είναι ένα από το πιο επιτυχημένα παιχνίδια όλων των εποχών, αν όχι το πιο επιτυχημένο. Σύμφωνα με την Take-Two (μητρική της Rockstar), 70 εκατομμύρια αντίτυπα του Grand Theft Auto 5 έχουν διατεθεί παγκοσμίως (που σημαίνει ότι οι πραγματικές πωλήσεις είναι λίγο λιγότερες από αυτό το νούμερο). 70 ΕΚΑΤΟΜΜΥΡΙΑ. Απίστευτη επίδοση, που θυμίζει... κονσόλα, όχι παιχνίδι. Το δε GTA Online πρέπει να φέρνει τρελό χρήμα. Εσείς τί γνώμη έχετε για το Grand Theft Auto 5; Αξίζει αυτή την επιτυχία;\nΜηχανόβιοι στο GTA Online\nΗ Rockstar συνεχίζει να εμπλουτίζει με νέο περιεχόμενο το GTA Online, το οποίο παραμένει τρομερά δημοφιλές. Το νέο Bikers update του GTA Online είναι πλέον διαθέσιμο και σας δίνει τη δυνατότητα να φτιάχνετε τα δικά σας κλαμπ μηχανόβιων, με όλες τις σχετικές εγκληματικές δραστηριότητες, και βέβαια να πολεμάτε αντίπαλα κλαμπ. Βασικά, είναι ότι πιο κοντινό σε Sons of Anarchy μπορείτε να παίξετε αυτή τη στιγμή. Δείτε τρέιλερ παρακάτω και πείτε μας αν θα ασχοληθείτε! Σας αρέσει το GTA Online; Περισσότερα...\nΤο ταξίδι στο Los Santos αρχίζει στο Grand Theft Auto 5 PC\nΕπιτέλους ήρθε η σειρά και των PC gamers να ταξιδέψουν στο Los Santos με το εκπληκτικό Grand Theft Auto 5. Το Grand Theft Auto 5 για PC διαθέτει υποστήριξη ανάλυσης 4Κ ή και παραπάνω, 60 fps, πολλές ρυθμίσεις γραφικών, υποστήριξη δύο και τριών οθονών, συμβατότητα 3D, συμβατότητα με χειριστήριο, βελτιωμένο Grand Theft Auto Online με έως 30 παίκτες και δύο θεατές, πλήρες video editor, νέα μουσική, υποστήριξη μουσικής του παίκτη και δυνατότητα μεταφοράς χαρακτήρων και προόδου του GTA Online από τις άλλες πλατφόρμες στο PC. To Grand Theft Auto 5 είναι πλέον διαθέσιμο και για PC. Τσιμπάτε; Περισσότερα...\nTAGS:Grand Theft Auto 5, Rockstar\nNintendo PS4 Activision Sony video games Capcom Xbox One Ubisoft PS3 PSP PC Electronic Arts PS Vita Square Enix Wii U Switch Bandai Namco 3DS Xbox 360 Microsoft


Κυριακή, 12 Νοέμβριος 2017 18:15\nΤο απόρρητο έγγραφο περιλαμβάνει περίπου 125 σημεία ενός καταλόγου θεμάτων προς επεξεργασία, το οποίο οι επικεφαλής των CDU, CSU, FDP και Πρασίνων συμφώνησαν να επεξεργαστούν. Το επτασέλιδο έγγραφο, με τίτλο «Σημεία προς επεξεργασία», είναι χωρισμένο σε δώδεκα τομείς και φέρει ημερομηνία της περασμένης Τρίτης και ώρας 11ης μεσημβρινής. Πρόκειται για τη βάση εργασίας επί της οποίας διαβουλεύονται οι διαπραγματευτές. Καθένα από τα δώδεκα σημεία συνοδεύεται από τις σημαντικότερες θεματικές, τις οποίες έχουν εισαγάγει οι πιθανοί μελλοντικοί εταίροι. Από τον κατάλογο αυτό δεν προκύπτουν τα σημεία επί των οποίων πρόκειται να υπάρξουν συμβιβασμοί, ωστόσο καταγράφονται τα σημαντικότερα ζητήματα με το μεγαλύτερο ενδιαφέρον ενόψει ενός ενδεχόμενου κυβερνητικού συνασπισμού Jamaika.\nΠερισσότερα στην κατηγορία αυτή: « Αναγκαίο το «λίφτινγκ» στο επικοινωνιακό προφίλ της ΕΕ\tΙράκ: Τουλάχιστον επτά νεκροί από πτώση στρατιωτικού ελικοπτέρου »\nΣελίδα : HomeΔΙΕΘΝΗΓερμανία: Τα 125 θέματα που θα κρίνουν το σχηματισμό κυβερνησής της Αρχή της σελίδας


Ρομαντικές Αποδράσεις : 3+1 Mέρη που αξίζει να επισκεφτείς με τον σύντροφό σου - Lifesharing\nΣτο σημερινό μου άρθρο θα μιλήσουμε για τις ρομαντικές αποδράσεις με τους συντρόφους σας, για εκείνες τις αποδράσεις που μπορείτε να χαρείτε την σχέση σας και να περάσετε μαζί λίγες στιγμές ηρεμίας, αλλά και ξεκούρασης.\nΔε θα σας καταγράψω για αποδράσεις στο εξωτερικό, αλλά για 3+1 δικά μου αγαπημένα μέρη που τα θεωρώ ρομαντικά στην Ελλάδα -φυσικά και όλα τα μέρη της Ελλάδας είναι πανέμορφα-.\nΠάμε λοιπόν να τα δούμε ένα ένα :\n· Ναύπλιο : Το Ναύπλιο το έχω ερωτευτεί από την 1η φορά που το επισκέφτηκα και το θεωρώ ως το πιο ρομαντικό μέρος που αξίζει να πάει ένα ζευγάρι. Βέβαια δε το συνιστώ για καλοκαίρι, αλλά για Σεπτέμβριο λόγω της ζέστης. Φυσικά αν δεν σας ενοχλεί η ζέστη μπορείτε να πάτε και το καλοκαίρι. Αξίζει να ανεβείτε στο Παλαμήδι και να κάνετε βόλτα στο Ναύπλιο, να κάτσετε στις καφετέριες και απέναντι να έχετε θέα το Μπούρτζι. Οι παραλίες είναι πανέμορφες για να κάνετε τα μπάνια σας και σας συνιστώ να ενοικιάσετε ένα αυτοκίνητο όπου θα έχετε ως βάση το Ναύπλιο και θα μπορείτε να κάνετε εξορμήσεις σε κοντινά μέρη.\n· Κρήτη : Για την Κρήτη δεν έχω να πω πολλά, λίγο πολύ όλοι μας έχουμε ταξιδέψει στην Κρήτη και η αλήθεια είναι πως προσωπικά την έχω γυρίσει όλη 2 φορές και θα ήθελα να ξαναπάω. Κατ’ εμέ το πιο ρομαντικό μέρος για μένα είναι ο Άγιος Νικόλαος λίγο η Λίμνη Βουλισμένη, λίγο οι βόλτες στα σοκάκια σας αλλάζει την ψυχολογία, αλλά και την διάθεση. Συνιστώ όπως έγραψα και για το Ναύπλιο να έχετε ενοικιάσει κάποιο αυτοκίνητο ώστε να γυρίσετε όλη την Κρήτη και φυσικά να επισκεφτείτε και τον Άγιο Νικόλαο\n· Αθήνα : Για όσους δεν μένετε Αθήνα ή ακόμα και για όσους μένετε Αθήνα και δεν θα πάτε πουθενά φέτος έχω να σας πω ότι την Αθήνα τη θεωρώ έναν από τους πιο ρομαντικούς προορισμούς και θα σας πω αμέσως γιατί. Καταρχήν έχετε πολλές επιλογές για να βγείτε : Μπορείτε να κάντε βόλτα στο Κέντρο -Πλάκα, Γκάζι, Κολωνάκι-, μετά μπορείτε με τα μέσα να πάτε προς Παραλιακή για να πιείτε το ποτό σας ή να κάνετε μπάνιο, μπορείτε επίσης να πάτε προς Βόρεια ή Ανατολικά Προάστια ή Δυτικά Προάστια. Αν έχετε αυτοκίνητο μπορείτε να βγείτε και έξω από την Αθήνα πηγαίνοντας Σαρωνίδα ή περνώντας με ένα καραβάκι από τον Πειραιά απέναντι στην Σαλαμίνα. Η Αθήνα έχει πολλά μέρη που αξίζει να επισκεφτεί κάποιος, από τα πανέμορφα σοκάκια της Πλάκας, μέχρι τον Λυκαβηττό ή όταν έχει Πάνσεληνο μπορεί να ανέβει στην Ακρόπολη με το ταίρι του.\n· Το καλύτερο μέρος σας το άφησα για το τέλος και είναι η Σαντορίνη : Αγαπώ την Σαντορίνη και είμαι ερωτευμένη με την Σαντορίνη, την έχω γυρίσει όλη και την θεωρώ ως το καλύτερο και πιο ρομαντικό νησί. Καταρχήν το ηλιοβασίλεμα στην Οία είναι ότι πιο ρομαντικό για τα ζευγάρια. Οι βόλτες στα σοκάκια και ο αέρας της Σαντορίνης σας κάνουν να αγαπήσετε πιο πολύ το ταίρι σας. Με ένα καΐκι μπορείτε να πάτε και στο ηφαίστειο. Επίσης να μην ξεχάσετε να φάτε τους παραδοσιακούς τοματοκεφτέδες και να πιείτε το υπέροχο τοπικό γλυκό κρασί τους Βινσάντο. Μην ξεχάσω να σας πω ότι υπάρχει ένας μύθος για το Ημεροβίγλι ότι όποτε πάνε εκεί τα ζευγάρια χωρίζουν!\nΌπου και αν πάτε σας εύχομαι να περάσετε τέλεια και να μην ξεχάσετε πως τις μέρες που θα είστε με το ταίρι σας να μην σηκώνετε τηλέφωνα ή να ασχολείστε με το κινητό σας, αλλά να δώσετε την αμέριστη σημασία στον σύντροφό σας!!!\nΜέχρι το επόμενο άρθρο να χαμογελάτε γιατί το αξίζετε!!


Φιλανθρωπία: Η τέχνη να μετατρέπεις τους πολίτες εις βάρος των οποίων ζεις, σε ευγνώμονες ζητιάνους - Παλμός\nΦιλανθρωπία: Η τέχνη να μετατρέπεις τους πολίτες εις βάρος των οποίων ζεις, σε ευγνώμονες ζητιάνους\nΠαραμονές Πρωτοχρονιάς 2018\nΣκηνή 1η: Σε εμπορικό δρόμο, μια νοικοκυρεμένα ντυμένη γυναίκα γύρω στα 60, απλώνει και δεν απλώνει το χέρι για ελεημοσύνη, μουρμουρίζοντας κάτι για λογαριασμό απλήρωτο…\nΣκηνή 2η: Σε παραδιπλανό εμπορικό δρόμο μια γυναίκα κοντά 35 χρονών, που η εμφάνιση και το ντύσιμό της δεν διαφέρει σε τίποτε από τις χιλιάδες γυναίκες της ηλικίας της που δουλεύουν σε διάφορα καταστήματα, με συστολή σου ζητά να της αγοράσεις οτιδήποτε θέλεις από το σούπερ μάρκετ.\nΣκηνή 3η: Έξω από πρατήριο ψωμιού, μια γιαγιά ψευτοπουλά στυλό και ζητά να της πάρεις ένα καρβέλι ψωμί, γιατί έχει και εγγόνι στο σπίτι.\nΣκηνή 4η: Έξω από σούπερ μάρκετ, μια καλοντυμένη κυρία ζητά με χίλιες συγγνώμες μερικά ευρώ, ούτε πέντε, για να μπορέσει να συμπληρώσει το ποσόν για τα τρόφιμα που θέλει να αγοράσει.\nΣκηνή 5η: ……..\nΌσο θα αποστρέφουμε το βλέμμα μας από την κοινή μας «μοίρα» και θα αρνούμαστε να αναγνωρίσουμε τις αιτίες της θα μένουμε απαθείς απέναντι στις δυνατότητες της συλλογικής δράσης.\nΑς συνειδητοποιήσουμε ότι κανείς δεν θα εξασφαλίζει ή θα διατηρεί πια αξιοπρεπή εργασία απλώς και μόνο με περιστασιακή διαμαρτυρία. Τον δρόμο τον δείχνει η υπογραφή Συλλογικής Σύμβασης Εργασίας Ναυπηγοεπισκευαστικών Εργασιών στις 8 / 11 / 2017 που πέτυχαν το Συνδικάτο Μετάλλου Αττικής και Ναυπηγικής Βιομηχανίας Ελλάδας και οι εργαζόμενοι στην Ναυπηγοεπισκευαστική Ζώνη, μετά από περίπου 9 μήνες πολύμορφων αγωνιστικών κινητοποιήσεων.\nΗ Συλλογική Σύμβαση Εργασίας (ΣΣΕ) προβλέπει σημαντικές αυξήσεις στα μεροκάματα για τη μεγάλη πλειοψηφία των εργαζομένων. Οσον αφορά στο ωράριο, κατοχυρώνει το 7ωρο – 5ήμερο – 35ωρο. Κατοχυρώνει, επίσης, τα δύο διαλείμματα μέσα στο 7ωρο. Ως προς τις υπερωρίες, προβλέπει 100% προσαύξηση από την πρώτη ώρα, ενώ θέτει ανώτερο όριο τις τρεις ώρες υπερωρία. Προβλέψεις υπάρχουν στη Σύμβαση και για τα μέτρα υγιεινής και ασφάλειας.\nΕπίσης, ορίζει πως ένας εργαζόμενος δικαιούται αποζημίωση σε περίπτωση εργατικού ατυχήματος από το πρώτο μεροκάματο. Θεσμοθετούνται επίσης τα δώρα, δηλαδή ο 13ος και ο 14ος μισθός των εργαζομένων.\nΗ Σύμβαση προβλέπεται να έχει πανελλαδική ισχύ, διάρκεια μέχρι το τέλος του 2018 και μετενέργεια για τρία χρόνια μετά τη λήξη της.\nΟι επιτυχίες του συνδικάτου αναδεικνύουν στην πράξη τα σημαντικότερα όπλα του συλλογικού ταξικού αγώνα, την αλληλεγγύη και την απεργία – με την οργάνωση και την πειθαρχία που προϋποθέτει.\nΚαλή χρονιά προλεταριάτο!\nΥ.Γ. «Η πλουτοκρατία ήτο, είναι και θα είναι ο μόνιμος άρχων του κόσμου, ο διαρκής αντίχριστος. Αυτή γεννά την αδικία, αυτή τρέφει την κακουργίαν, αυτή φθείρει σώματα και ψυχάς.»\nΌχι …δεν είναι η «ξύλινη» γλώσσα του Κ.Κ.Ε …\nΕίναι η «ξύλινη» γλώσσα του Αλέξανδρου Παπαδιαμάντη σε χρώμα Χριστουγέννων.


ΑΘΛΗΤΙΚΟΙ ΨΙΘΥΡΟΙ: «Θα γίνει πόλεμος με την ΑΕΚ»\nΤην πρώτη νίκη του ύστερα από τρεις σερί ήττες θα επιδιώξει ο Άρης στον αγώνα του Σαββάτου στο Αλεξάνδρειο κόντρα στην ΑΕΚ και ο Άντριου Νέιμικ θεωρεί πως θα έρθει μέσω της καλής άμυνας.\nΤην επιστροφή στα νικηφόρα αποτελέσματα μετά τις τρεις συνεχόμενες ήττες απέναντι σε Κόροιβο, Κολοσσό και Πανιώνιο επιθυμεί ο Άρης το Σάββατο (6/12) με αντίπαλο την ΑΕΚ.\nΟ σέντερ του Άρη, Ντρου Νέϊμικ χαρακτήρισε πόλεμο τον αγώνα με την ΑΕΚ: «Είναι μεγάλο ματς για μας. Ύστερα από ένα σερί κακών εμφανίσεων και ηττών, θέλουμε όσο τίποτα να επανέλθουμε στις νίκες. Προετοιμαστήκαμε πολύ καλά γι’ αυτό το ματς και ανυπομονούμε να αντιμετωπίσουμε την ΑΕΚ. Θα είναι ένας “πόλεμος”».\n«Πιστεύω ότι πρέπει να είμαστε αποτελεσματικοί στην επίθεση κι αυτό θα έρθει μέσα από την καλή αμυντική λειτουργία. Πρέπει να αποφύγουμε τα φάουλ και ειδικά εγώ, αφού σε αρκετά ματς φορτώθηκα από νωρίς. Η άμυνα είναι πολύ σημαντικό κομμάτι για μας, όπως και το να είμαστε αποτελεσματικοί στο σετ παιχνίδι, στο μισό γήπεδο και να εκτελέσουμε κατά γράμμα τις εντολές των προπονητών μας» τόνισε ο 29χρονος άσος του Άρη.\nΓια την αντίπαλο του ο Άντριου Νέιμικ σημείωσε πως είναι κατά πολύ βελτιωμένη από το μεταξύ τους ματς του Κυπέλλου: «Η ΑΕΚ έχει ταλαντούχους, επιθετικά, παίκτες. Είναι διαφορετική ομάδα σε σχέση με αυτήν που αντιμετωπίσαμε στο ματς Κυπέλλου, αφού έχει κάνει σημαντικές προσθήκες στο ρόστερ. Έχει καλούς γκαρντ και δυνατούς ψηλούς».\nΟ προπονητής των Θεσσαλονικιών, Δημήτρης Πρίφτης, στάθηκε στην επιστροφή του κόσμου της ομάδας στο Αλεξάνδρειο έπειτα από την τιμωρία λόγω της διακοπής του αγώνα με τον ΠΑΟΚ.\n«Προερχόμαστε από ένα σερί κακών εμφανίσεων. Θέλουμε πολύ όλοι μας να επιστρέψουμε στις καλές εμφανίσεις, ενώ είναι πολύ σημαντικό για μας ότι μετά από καιρό θα έχουμε στο πλευρό μας την παρουσία του κόσμου. Είναι απαραίτητο να βρούμε αυτοπεποίθηση μέσα από σκληρή άμυνα και να δείξουμε υψηλή συγκέντρωση σε όλη τη διάρκεια του παιχνιδιού».\n«Έχουμε απέναντί μας έναν αντίπαλο που μετά από πολλές αλλαγές σε ρόστερ και προπονητικό επιτελείο, έχει διαφοροποιήσει το αγωνιστικό του προφίλ, σε σχέση με το ξεκίνημα της σεζόν. Πρέπει να ελέγξουμε το ρυθμό του αγώνα και να περιορίσουμε τους σκόρερ της ΑΕΚ», συμπλήρωσε ο προπονητής του Άρη.


Πώς το Μαξίμου στήνει γέφυρες με το επιτελείο Μπάϊντεν | ΤΟ ΠΟΝΤΙΚΙ\nΌπως γράφει ο “Βηματοδότης” του κυριακάτικου “Βήματος”, οι αμερικανικές προεδρικές εκλογές πλησιάζουν και η Αθήνα παρακολουθεί τις εξελίξεις στενά.\nΕλπίζει, λόγω της στενής σχέσης του Ντόναλντ Τραμπ με τον Ρετζέπ Ταγίπ Ερντογάν, στην επικράτηση του Τζο Μπάιντεν ώστε να μπορέσει να βελτιώσει το ισοζύγιο προς όφελος των ελληνικών συμφερόντων.\nΟι πηγές μου με ενημερώνουν ότι η πρέσβης της Ελλάδας στην Ουάσιγκτον, η κυρία Αλεξάνδρα Παπαδοπούλου, κινείται δυναμικά παρά τους περιορισμούς που θέτει η COVID-19, ώστε να οικοδομήσει επαφές με κρίσιμους συνεργάτες του κ. Μπάιντεν, όπως ο Αντονι Μπλίνκεν, ο οποίος σύμφωνα με τις ενδείξεις προορίζεται για σύμβουλος Εθνικής Ασφαλείας. Την ίδια στιγμή, ενεργό ρόλο στη δημιουργία γεφυρών στην άλλη άκρη του Ατλαντικού παίζει και ο Θανάσης Μπακόλας.\nΑυτή την περίοδο βρίσκεται στις Βρυξέλλες όπου ασκεί χρέη συμβούλου του πρωθυπουργού Κυριάκου Μητσοτάκη σε θέματα ΕΕ και ΗΠΑ. Ο κ. Μπακόλας είναι αυτός που έχει κτίσει επαφές με άλλα στελέχη της καμπάνιας του κ. Μπάιντεν, όπως ο Μάικλ Κάρπεντερ, ο οποίος εσχάτως έχει προβεί σε δηλώσεις υποστηρικτικές της Ελλάδας. Οι γνωρίζοντες λένε επίσης ότι αθόρυβη δουλειά, ιδιαίτερα στην καλλιέργεια σχέσεων στο Κογκρέσο, κάνει ο Εντι Ζεμενίδης, επικεφαλής της οργάνωσης Hellenic Leaders, που ανήκει στη νεότερη γενιά της Ομογένειας.\nΟλοι τους επιδιώκουν επίσης την ανάπτυξη των καλύτερων δυνατών σχέσεων με τον άλλοτε πρεσβευτή των ΗΠΑ στην Αθήνα Νίκολας Μπερνς, ο οποίος κατά πολλούς είναι το «μεγάλο φαβορί» για τη θέση του υπουργού Εξωτερικών.


Γαληνός - Κεφάλαιο συνταγολογίου - Βιταμίνη Ε (Vitamin E)\nΕθνικό συνταγολόγιο, κεφάλαιο 09.02.01.06\nAπαντάται σε πολλές μορφές, κυρίως όμως (80%) ως α-τοκοφερόλη, που είναι και βιολογικώς η δραστικότερη. H βιολογική της σημασία δεν είναι απόλυτα γνωστή. Aντιπροσωπεύει βασικό ρυθμιστή των οξειδοαναγωγικών εξεργασιών στους ιστούς, συμμετέχει στον μεταβολισμό των λιπών και ασκεί προστατευτική δράση στην κυτταρική μεμβράνη, ιδιαίτερα των ερυθρών αιμοσφαιρίων, εμποδίζοντας την αυτοοξείδωση των λιπιδίων της. H βιταμίνη E στερείται ουσιαστικώς τοξικής δράσης. Παρά ταύτα η χορήγηση μεγάλων δόσεων συνοδεύεται από τοξικές επιδράσεις.\nEνδείξεις: Σε περιπτώσεις ανεπαρκούς πρόσληψης ή μειωμένης απορρόφησης, αιμολυτική αναιμία και οπισθοφακική ινοπλασία (απότοκες έντονης οξυγονοθεραπείας) βρεφών και ιδιαίτερα προώρων, αβηταλιποπρωτεϊναιμία (αδυναμία μεταφοράς βιταμίνης A από το έντερο), αποκλειστική διατροφή με αποβουτυρωμένο γάλα αγελάδας. Eπίσης σε περιπτώσεις ένδειας της βιταμίνης σε παιδιά με ατρησία των χοληφόρων οδών και συγγενή χολόσταση.\nAνεπιθύμητες ενέργειες: Aσήμαντες. Σε πολύ μεγάλες δόσεις αναφέρονται παροδική κεφαλαλγία και μυϊκή αδυναμία.\nAλληλεπιδράσεις: Eνισχύει την αντιπηκτική δράση των κουμαρινικών. Xολεστυραμίνη, παραφινέλαιο και ορλιστάτη μειώνουν την απορρόφησή της.\nΠροσοχή στη χορήγηση: H ενδομυϊκή χορήγηση, ιδιαίτερα μεγάλων δόσεων, είναι επώδυνη και ενέχει τον κίνδυνο ανάπτυξης, τοπικώς, ογκόμορφων ασβεστώσεων.\nΔοσολογία: Eνήλικοι και παδιά: Oξεία φάση αιμόλυσης 200-400 mg την ημέρα ενδομυικώς τις πρώτες ημέρες. Στη συνέχεια 50-200 mg την ημέρα από το στόμα. Σε καταστάσεις ένδειας 10-50 mg την ημέρα.\nEVIOL/Gap: sof.g.caps 100mg x 20\n+ ή Tοκοφερόλες (Tocopherols)\n09.02.01.06 Βιταμίνη Ε (Vitamin E)


Κοπή Πρωτοχρονιάτικης Πίτας από την Ομάδα Εθελοντών Υποστήριξης Μητρικού Θηλασμού & Μητρότητας Κυκλάδων και το Κ.Π.Θ. Σύρου – Syros Agenda\nH Ομάδα Εθελοντών Υποστήριξης Μητρικού Θηλασμού & Μητρότητας Κυκλάδων και το Κέντρο Πληροφόρησης Θηλασμού Σύρου, σας εύχονται Καλή Χρονιά με υγεία και σας προσκαλούν στην πρώτη φιλική συνάντηση για το 2016 η οποία θα πραγματοποιηθεί για την κοπή της πίτας!\nΣας περιμένουμε την Τετάρτη 27 Ιανουαρίου 2016 στις 17:30 στο “Like Home” Cafe, ακτή Πέτρου Ράλλη 40Α στην Ερμούπολη.\nΘηλάζουσες μητέρες πρώην και νυν, μέλλουσες μητέρες αλλά και υποστηρικτές του θηλασμού, ελάτε με την οικογένεια σας και τους φίλους σας, σε μία συνάντηση η οποία θα έχει στόχο την φιλική υποστήριξη, ενημέρωση, ενθάρρυνση και ανταλλαγή εμπειριών και απόψεων, σχετικά με το μητρικό θηλασμό.\nΣΙΝΕΜΑ: O, brother, where art thou? (Ω Αδελφέ, Πού Είσαι;)


Ενιαία εξέταση Νεοελληνικής Γλώσσας και Λογοτεχνίας στη Γ΄ Λυκείου\nΚριτήριο αξιολόγησης: 8ο Παπατσίρος Απόστολος\n[...] Ευτυχία, μεγάλη λέξη φυσικά, αφού οι ειδικοί ισχυρίζονται πως με την ευτυχία συμβαίνει ό,τι ακριβώς και με τον Ήλιο ή τον θάνατο: δεν μπορούμε να την κοιτάξουμε κατάφατσα. Μόλις θελήσουμε να την πιάσουμε, εξαφανίζεται. Ξέρουμε πολύ καλά πότε είμαστε δυστυχείς, εκνευρισμένοι, θυμωμένοι ή θλιμμένοι, αλλά δεν συνειδητοποιούμε πότε είμαστε ευτυχισμένοι, παρά μόνον όταν πια η κατάσταση αυτή αποτελεί παρελθόν. Ωστόσο, την αναζητούμε σαν να επρόκειτο για μια κρυμμένη διάσταση, μια χώρα που θέλουμε να κατακτήσουμε, την κυνηγάμε σαν ένα άγριο θήραμα. Για να πετύχουμε το σκοπό μας, καθηγητές σε σοβαρά πανεπιστήμια μελετούν το θέμα, ενώ δημιουργήθηκαν ήδη κλινικές γέλιου, καταστρώθηκαν κυβερνητικά σχέδια, επιστήμονες ανατέμνουν τον εγκέφαλο για να εντοπίσουν τη ζώνη ευτυχίας, χάπια διατίθενται, όπως τα περίφημα Προζάκ...\nΦαίνεται, τελικά, πως θεωρούμε την ευτυχία αναφαίρετο δικαίωμά μας. Όσοι όμως νομίζουν πως μπορούν να την αγοράσουν με το χρήμα, απατώνται, γιατί είναι πλέον σίγoυρo πως η ευτυχία δεν αγοράζεται. Όχι μόνο το να κατέχεις όλο και περισσότερα υλικά αγαθά δεν προσφέρει πραγματική ικανοποίηση, αλλά επιπλέον εκείνοι που έθεσαν τον πλουτισμό ως προτεραιότητα στη ζωή τους γρήγoρα αντιμετώπισαν το άγχος και την κατάθλιψη σε ασυνήθιστο βαθμό και συγχρόνως είδαν μειωμένη την αίσθηση της ευμάρειας. Το ίδιο ισχύει για εκείνους που αναζητούν, πέρα από οτιδήποτε άλλο, τη δόξα και το να γίνoυν ελκυστικοί πάση θυσία. Σε ψυχολογικό επίπεδο -πάντα- φαίνεται πως δεν τα καταφέρνουν καλύτερα από εκείνους που, αντίθετα, αντί για δόξα επιδιώκουν να δημιουργήσουν στενές σχέσεις με τους άλλους, να αναπτύξουν τη δική τους ταυτότητα ή να βοηθήσουν τους συνανθρώπους τους.\nΤο θέμα όμως έχει και την οικονομική του πλευρά. Ο οικονομολόγος Ρόμπερτ Φρανκ, στο βιβλίο του "Luxury Fever", που κυκλοφόρησε πρόσφατα στις ΗΠΑ, διαπιστώνει πως δύο δεκαετίες πλουτισμού και υπερβολικών δαπανών δεν έκαναν κανέναν ευτυχέστερο. Είναι προφανές πως ο αλόγιστος καταναλωτισμός δεν παίζει για πολύ κάποιο θεραπευτικό ρόλο. Σύμφωνα με τον συγγραφέα, o δυτικός κόσμος επιδόθηκε σε μια μανία μεγάλης σπατάλης, που τελικά κατέκτησε και τις μεσαίες τάξεις, ακόμη και τις χαμηλές. Αυτό που παλαιότερα εθεωρείτο πολυτέλεια, σήμερα έγινε υποχρεωτικό αγαθό και η έλλειψή του πηγή δυστυχίας. Μεγάλα σπίτια, αυτοκίνητα γρηγορότερα, διακοπές όλο και πιο μακρινές, αλλά και λιγότερο χρόνο αφιερωμένο στην οικογένεια και τους φίλους, περισσότερος χρόνος στο ντιβάνι του ψυχαναλυτή. Μήπως είμαστε καταδικασμένοι να παραμείνουμε αιωνίως ανικανοποίητοι; [...]\n(Β. Τσιώρου, εφημ. Ελευθεροτυπία 11-8-1999)\nΚείμενο 2ο : «Αργοπεθαίνει…», Martha Medeiros (ποιήτρια, συγγραφέας, Βραζιλία)\nΑργοπεθαίνει όποιος δεν ταξιδεύει, όποιος δε διαβάζει, όποιος δεν ακούει μουσική, όποιος δε βρίσκει σαγήνη στον εαυτό του.\nΑργοπεθαίνει όποιος εγκαταλείπει μια ιδέα του πριν την αρχίσει, όποιος δε ρωτά για πράγματα που δε γνωρίζει. Αποφεύγουμε τον θάνατο σε μικρές δόσεις, όταν θυμόμαστε πάντοτε ότι για να είσαι ζωντανός χρειάζεται μια προσπάθεια πολύ μεγαλύτερη από το απλό γεγονός της αναπνοής.\n1. Να αναφέρετε περιληπτικά τους στόχους που θεωρούνται μάταιοι στην επιδίωξη της ευτυχίας σύμφωνα με την αρθρογράφο. (100 λέξεις ) Μονάδες 15\n2 α. Να αποδώσετε τη σημασία των υπογραμμισμένων λέξεων ή φράσεων διατηρώντας όμως το αρχικό νόημα του κειμένου. Μονάδες 5\nβ. Με ποια εκφραστικά μέσα περιγράφεται το κυνήγι της ευτυχίας στο κείμενο; Τι επιτυγχάνει μ’ αυτόν τον τρόπο η αρθρογράφος; Μονάδες 10\n3 α. Ποιος είναι ο τρόπος και τα μέσα πειθούς στην τρίτη παράγραφο του κειμένου; Τι επιτυγχάνει μ’ αυτόν τον τρόπο η αρθρογράφος; Μονάδες 10\nβ. Να δικαιολογήσετε τη χρήση των εισαγωγικών στο "Luxury Fever" και των δύο ερωτηματικών στην προτελευταία παράγραφο του κειμένου. Μονάδες 5\n4. «Οι ευτυχισμένοι άνθρωποι έχουν πάντα κάποιο σκοπό στη ζωή τους». Να αναλύσετε τον ισχυρισμό της αρθρογράφου αναφέροντας ενδεικτικά παραδείγματα από τη ζωή που τον επιβεβαιώνουν (100 λέξεις). Μονάδες 15\n«Αργοπεθαίνει…»: Να εξηγήσετε την επιλογή του τίτλου του ποιήματος και την επανάληψή του. Πώς νοείται ο θάνατος στο συγκεκριμένο ποίημα; Ποια είναι η πρόθεση της ποιήτριας; (200 λέξεις) Μονάδες 15\nΠαραγωγή λόγου: «Γιατί οι περισσότεροι άνθρωποι στον αναπτυγμένο κόσμο μας νιώθουν δυστυχισμένοι σήμερα και τι νομίζετε ότι μπορούν να κάνουν γι’ αυτό; Υποθέστε ότι γράφετε ένα άρθρο (400 λέξεων), το οποίο πρόκειται να αναρτηθεί στην επίσημη ιστοσελίδα του σχολείου σας». Μονάδες 30\nΑναρτήθηκε από Έλλογη σκέψη στις 11:40 μ.μ. Δεν υπάρχουν σχόλια:\nΕτικέτες Ενιαία εξέταση Νεοελληνικής Γλώσσας και Λογοτεχνίας στη Γ΄ Λυκείου\nΜίλτος Σαχτούρης: Η ποίηση και η ζωγραφική\nΚείμενο 1ο: Μίλτος Σαχτούρης, συνέντευξη.\n- Σε τι αποδίδετε σεις τη στροφή που έχει παρατηρηθεί τα τελευταία χρόνια προς την ποίησή σας, τόσο από την πλευρά μιας μεγάλης μερίδας των κριτικών όσο και από την πλευρά του αναγνωστικού κοινού;\n- Δεν είναι η πρώτη φορά που ένας ποιητής άργησε να επικοινωνήσει με τους κριτικούς και με το κοινό. Πολλών μάλιστα ποιητών η επικοινωνία αυτή έγινε όταν δεν βρίσκονταν πια στη ζωή. Απ’ την άλλη μεριά, επί πολλά χρόνια τα βιβλία μου δεν υπήρχαν στην αγορά κι έτσι η νεότατη γενιά δεν μπορούσε να βρει τα ποιήματά μου για να διαβάσει.\n- Στην ποίησή σας διακρίνει κανείς μια έντονη εικονοποιία. Υπάρχει κάποιος ζωγράφος που να αισθάνεστε ότι συγγενεύετε μαζί του;\n- Γενικά έχω μεγάλη αγάπη για τη ζωγραφική· αισθάνομαι ιδιαίτερη συγγένεια με τους ζωγράφους: Μυνχ, Ρουώ, Κλέε, Μαρκ Σαγκάλ, Μπουζιάνη. Αγαπώ όμως κι άλλους ζωγράφους έστω κι αν δεν συγγενεύω μαζί τους.\n- Σ’ ένα ποίημά σας γράφετε: «είδα τον ποιητή και γύρω του να λάμπει το κενό». Αν συνδυάσουμε τους στίχους σας αυτούς με τη γνωστή σε όλους απομόνωσή σας, συνθήκες που σας επιβλήθηκαν ή που επιλέξατε σας οδήγησαν σ’ αυτήν;\n- Η «απομόνωσή» μου, όπως την ονομάζετε, δεν έχει άμεση τουλάχιστον, σχέση με τον στίχο που αναφέρετε. Πολλά άλλωστε άτομα ζουν μοναχικά δίχως να είναι ποιητές· αφ’ ετέρου όλοι οι αληθινοί ποιητές αισθάνονται αυτό το «κενό». Έστω κι αν δεν είναι φανερά μοναχικοί, αν δεν φαίνονται και δεν φέρονται δηλαδή σαν μοναχικοί, γιατί όλοι οι ποιητές ζουν στη μοναξιά. Απ’ αυτήν και η μη προσαρμογή τους στα πράγματα. Ο ποιητής χρειάζεται να κάνει πέντε βήματα εκεί που ο άλλος άνθρωπος χρειάζεται μόνο ένα. Είναι τα τεράστια φτερά του «Αλμπατρός»* του Μπωντλαίρ που σέρνονται χάμω και δεν τον αφήνουν να περπατήσει.\n- Με μια πρώτη ανάγνωση η ποίησή σας φαίνεται σουρεαλιστική, αλλά σε μια προσεκτικότερη μελέτη διακρίνει κανείς σύμβολα που μπορούν ν’ αποκρυπτογραφηθούν. Ποια πιστεύετε σεις ότι είναι η σχέση σας με τον σουρεαλισμό;\n- Ο υπερρεαλισμός (η λέξη σουρεαλισμός δε μου αρέσει· απ’ αρχής κι ακόμα τώρα τη μεταχειρίζομαι συνήθως εμπαικτικά), ο υπερρεαλισμός λοιπόν κατά τη γνώμη μου υπήρξε κοινή μοίρα για όλους τους νεότερους ποιητές του κόσμου. Δε θα μπορούσε άλλωστε αυτή η τεράστια ελευθερία να μη γίνει λεία όλων των ζωντανών ταλέντων. Ακόμα και σε ποιητές που σε πρώτη ματιά δεν έχουν σχέση με τον υπερρεαλισμό, αν υπήρχε κατάλληλο μηχάνημα εξακριβώσεως, θα έβρισκε στοιχεία υπερρεαλιστικά.\n- Όλοι οι ποιητές της ηλικίας σας και της γενιά σας μιλούν με πάθος και μ’ αφοσίωση – σεις μάλιστα του έχετε αφιερώσει και δυο ποιήματα – για έναν άνθρωπο που έφυγε (που αυτοκτόνησε) χωρίς να αφήσει κανένα έργο, για τον Γιώργο Μακρή. Πώς γίνεται να επηρεάζει έτσι έντονα την πνευματική μας ζωή ένας άνθρωπος, που με τίποτα δεν είναι αισθητός στους νεότερους, αυτούς που δεν έτυχε να τον γνωρίσουν;\n- Δεν νομίζω πως είναι εύκολο να μιλήσουμε γι’ αυτόν τον παράξενο, γοητευτικό και βασανισμένο άνθρωπο. Έχω άλλωστε πληροφορίες ότι βρέθηκαν πολλά κείμενά του (ποιήματα και πεζά). Όσο για τα ποιήματα που του αφιέρωσα εγώ, είναι από φιλία, ίσως και από τύψεις, ότι δεν τον πρόσεξα όσο του άξιζε όταν βρισκόταν ακόμα μεταξύ μας.\n(Μάης 1981, συνέντευξη του ποιητή)\nΚείμενο 2ο: Μίλτος Σαχτούρης\nείναι απλώς πυρακτωμένο 5\nνα τρίζει φοβερά και να ουρλιάζει 10\nMarc Chagall (1889-1985), "Ο δολοφόνος", (1910)\nΚείμενο 3ο: Εικαστικό\nMarc Chagall (1889-1985), "Ο ποιητής", (1911). Μουσείο Τεχνών, Φιλαδέλφεια\n1. Να αποδώσετε περιληπτικά το πώς περιγράφει ο ποιητής τη σχέση του με τη ζωγραφική και τον σουρεαλισμό στο κείμενο 1 (50-60 λέξεις).\n2. Με ποιον τρόπο ερμηνεύει τη σχέση του με τη μοναξιά ο ποιητής; Τι εννοεί λέγοντας: «ο ποιητής χρειάζεται να κάνει πέντε βήματα εκεί που ο άλλος άνθρωπος χρειάζεται μόνο ένα»; (150 λέξεις) Μονάδες 20 (10+10)\n(Κείμενα 1ο, 2ο, 3ο)\n3. Πώς «συνομιλούν» μεταξύ τους και τα 3 κείμενα; Ποια είναι η ιδιαίτερη σχέση που τα συνδέει; Να δικαιολογήσετε την απάντησή σας με αναφορές και στα τρία κείμενα.\n4. Να εξηγήσετε την επιλογή του τίτλου του ποιήματος. Με βάση τους κειμενικούς δείκτες του ποιήματος (εικόνες και το ρηματικό πρόσωπο που κυριαρχεί) να προσδιορίσετε τους λόγους που εξηγούν τη διάθεση και τη συμπεριφορά αυτή του ποιητή.\nΠαραγωγή Λόγου: Με αφορμή και τα τρία κείμενα να γράψετε ένα στοχαστικό δοκίμιο για την ανάγκη έκφρασης της ελευθερίας στην τέχνη με τη δύναμη της φαντασίας (350-400 λέξεις).\nΑναρτήθηκε από Έλλογη σκέψη στις 10:34 μ.μ. Δεν υπάρχουν σχόλια:\n28η Οκτωβρίου 1940: Γιατί γιορτάζουμε την έναρξη και όχι τη λήξη του πολέμου\n28η Οκτωβρίου 1940: Γιατί γιορτάζουμε την έναρξη και όχι τη λήξη του πολέμου.\nΣτην Ελλάδα εορτάζουμε την 28η Οκτωβρίου ως εθνική ιστορική επέτειο, την ημέρα που ξεκίνησε ο πόλεμος για μας με την ιταλική επίθεση το 1940 και τιμούμε τους ήρωες νεκρούς μας και τους πολεμιστές μας στα βουνά της Αλβανίας. Η ημέρα αυτή καθιερώθηκε ως εθνική επέτειος ήδη από το 1944, όπου έγινε και η πρώτη παρέλαση από την πρώτη μετακατοχική κυβέρνηση του Γεωργίου Παπανδρέου. Μάλιστα ο τότε πρωθυπουργός είπε στο διάγγελμά του στον ελληνικό λαό: «Ελεύθεροι πανηγυρίζομεν την τετάρτην επέτειον της 28ης Οκτωβρίου. Η Κυβέρνησις την αναγόρευσεν Εθνικήν Εορτήν, ομότιμον προς την 25ην Μαρτίου 1821, διότι ανάλογος υπήρξεν η δοκιμασία και η δόξα του Έθνους». Ήδη δηλαδή είχε καθιερωθεί στη συνείδηση όλων των Ελλήνων και μάλιστα είχε τιμηθεί και κατά τα δύσκολα χρόνια της Κατοχής το ΄41, ΄42 και ΄43 με εκδηλώσεις στην Αθήνα.\nΗ Ελλάδα γιορτάζει με την 28η Οκτωβρίου την είσοδό της στον πόλεμο, ενώ οι περισσότερες χώρες γιορτάζουν την ημερομηνία λήξης του πολέμου συμβολικά στις 9 Μαίου 1945. Η 28η Οκτωβρίου συμβολίζει όλο το «Έπος του Σαράντα» και ταυτίζεται με το «ΟΧΙ» που είπε ο Μεταξάς στον Ιταλό Πρέσβη Γκράτσι και εξέφραζε παράλληλα όλους τους Έλληνες. Για την ακρίβεια του είπε στα γαλλικά: «Alors, c'est la guerre!» «Λοιπόν, αυτό σημαίνει ότι έχουμε πόλεμο». Συγκάλεσε αμέσως υπουργικό συμβούλιο για να ενημερώσει τους επιτελείς του, ότι έχουμε πόλεμο και εξέδωσε διάγγελμα προς τον ελληνικό λαό στο οποίο κατέληγε. «…Τώρα θα αποδείξωμεν εάν πράγματι είμεθα άξιοι των προγόνων μας και της ελευθερίας την οποίαν μας εξησφάλισαν οι προπάτορές μας. Όλον το έθνος ας εγερθή σύσσωμον. Αγωνισθήτε δια την Πατρίδα, τας γυναίκας, τα παιδιά σας και τας ιεράς παραδόσεις μας. Νύν υπέρ πάντων ο αγών».\nΗ ημέρα αυτή συμβόλιζε και συμβολίζει την ενότητα και την ομοψυχία των Ελλήνων απέναντι στη φασιστική Ιταλία και την πίστη για την τελική νίκη και την ελευθερία. Τότε η έναρξη του πολέμου μας βρήκε όλους ενωμένους, αλλά και η έκβαση του πολέμου στην Αλβανία μας έκανε εθνικά υπερήφανους, γιατί νικήσαμε τους Ιταλούς. Οπότε καλώς επελέγη να γιορτάζεται ως εθνική επέτειος η 28η Οκτωβρίου 1940, η έναρξη και όχι η λήξη του πολέμου με την απελευθέρωση της Αθήνας από τους Γερμανούς, στις 12 Οκτωβρίου του 1944, που μας βρήκε διχασμένους και σε εμφύλιο ήδη από το 1943. Το γεγονός της απελευθέρωσης της Αθήνας είναι βέβαια σημαντικό ιστορικό γεγονός, αλλά δεν αφορούσε όλη τη χώρα ταυτόχρονα, ούτε διήρκησε πολύ ο ενθουσιασμός γιατί συνοδεύτηκε από τα Δεκεμβριανά και τον εμφύλιο, πιο άγριο αυτή τη φορά και παρά τον αφοπλισμό των ανταρτών με τη Συμφωνία της Βάρκιζας, τον Φεβρουάριο του 1945.\nΌσοι θεωρούν σημαντικότερη την απελευθέρωση της Αθήνας το ΄44, από την 28η Οκτωβρίου 1940, προβάλλουν ως επιχείρημα ότι η χώρα τότε ελευθερώθηκε, όπως και οι άλλες χώρες στην Ευρώπη, από τους Γερμανούς και για αυτό θα πρέπει να γιορτάζουμε ως έθνος, τη νίκη κατά του ναζισμού. Οι άλλες χώρες όμως στην Ευρώπη δεν είχαν εμφύλιο πόλεμο μέχρι το 1949, όπως εμείς εδώ στην Ελλάδα με τα χιλιάδες θύματα και τους πολιτικούς εξόριστους, ούτε διχάστηκαν για πάνω από 50 χρόνια οι λαοί τους. Οι άλλες χώρες μετά την απελευθέρωση επιδόθηκαν σε έργα ειρήνης και οικονομικής ανασυγκρότησης, ενώ εμείς πολεμούσαμε και σκοτωνόμαστε μεταξύ μας. Η Ισπανία είχε εμφύλιο το 1936-39, αλλά δεν πολέμησε στον Β΄ Παγκόσμιο πόλεμο. Εμείς πολεμούσαμε ακόμα όταν κανείς άλλος δεν πολεμούσε πια στην Ευρώπη. Οπότε η μέρα της απελευθέρωσης της Αθήνας, στις 12 Οκτώβρη του ΄44 είχε περισσότερο τοπικό χαρακτήρα και δε θα μπορούσε να θεωρηθεί με ιστορικά κριτήρια ως εθνική επέτειος και να εορτάζεται, γιατί δεν ήρθε με νίκη των Ελλήνων κατά των Γερμανών, αλλά με την αποχώρηση, τη φυγή των Γερμανών από τη χώρα. Εξάλλου απελευθερώσεις πόλεων -και μετά από πόλεμο ή πολιορκία- έχουμε πάρα πολλές στην ιστορία μας, που εορτάζονται όμως τοπικά, ποτέ εθνικά. Και κάποιες μάλιστα θα μπορούσαν να θεωρηθούν σημαντικότερες απελευθερώσεις για την ιστορία π.χ. Θεσσαλονίκη, Γιάννενα από τους Οθωμανούς κατά τους Βαλκανικούς πολέμους και άλλες από την επανάσταση ακόμα. Μια απελευθέρωση πόλης επομένως, όσο σημαντική κι αν είναι για την ίδια, δεν μπορεί να θεωρηθεί και εθνική επέτειος.\nΆλλες χώρες της Ευρώπης γιορτάζουν τη νίκη των συμμάχων και την απελευθέρωσή τους από τους Ναζί με τη λήξη του Β΄ Παγκοσμίου πολέμου στις 9 Μαΐου του 1945. Αυτή η ημερομηνία για μας δε λέει κάτι ιδιαίτερο γιατί είχαν ήδη φύγει από τη χώρα οι Ναζί και οι σύμμαχοί τους και δεν είχαμε κάποια συμμετοχή σ’ αυτά τα γεγονότα τότε. Εξάλλου αυτή η απελευθέρωση τότε δεν περιελάμβανε τα Δωδεκάνησα που τα πήραμε το 1948 με τη συνθήκη των Παρισίων (7 Μαρτίου).\nΕπομένως δεν αφορά κανέναν στην Ευρώπη και δεν πρέπει να ξενίζει κανέναν εντός κι εκτός της χώρας, η επιλογή μας να εορτάζουμε ως εθνική επέτειο την 28η Οκτωβρίου 1940, την έναρξη και όχι τη λήξη του πολέμου, όπως άλλωστε γίνεται χωρίς εκεί να έχουμε ανάλογες αντιδράσεις -γιατί άραγε;- και την έναρξη της Επανάστασης του 1821, συμβολικά την 25η Μαρτίου και όχι τη λήξη της και την απελευθέρωσή μας, που δεν ήταν βέβαια και ταυτόχρονη.\n28η Οκτωβρίου 2019. 79 χρόνια μετά το ηρωικό «ΟΧΙ». Χρόνια πολλά Ελλάδα.\nΑναρτήθηκε από Έλλογη σκέψη στις 11:00 μ.μ. Δεν υπάρχουν σχόλια:\nΕτικέτες 28η Οκτωβρίου 1940: Γιατί γιορτάζουμε την έναρξη και όχι τη λήξη του πολέμου\nΚριτήριο αξιολόγησης: 2ο Παπατσίρος Απόστολος\nΚείμενο 1ο: Η ιστορική ομιλία της Μελίνας Μερκούρη για τα γλυπτά του Παρθενώνα\n(Μπορεί η διεκδίκηση για επιστροφή των Γλυπτών του Παρθενώνα να επιχειρήθηκε από αρκετούς πολιτικούς, ανθρώπους της τέχνης και διανοούμενους ωστόσο ανάμεσα σε όλους αυτούς, ξεχώρισε η προσπάθεια της Μελίνας Μερκούρη η οποία στις 30 Ιουλίου του 1982 θέτει στη Διάσκεψη των υπουργών Πολιτισμού της UNESCO το θέμα της επιστροφής των Μαρμάρων του Παρθενώνα στην Ελλάδα. Η ομιλία της έμεινε στην ιστορία και ακόμη και σήμερα συγκινεί όποιον την διαβάσει ή την ακούσει. Η Μελίνα Μερκούρη, τόνιζε τότε στη Διάσκεψη των υπουργών Πολιτισμού ότι η Ελλάδα δεν θα εγκαταλείψει ποτέ το αίτημα για επιστροφή των Γλυπτών.)\nκαταρχάς επιτρέψτε μου να ευχαριστήσω την OXFORD UNION που έφερε το θέμα αυτό για συζήτηση και ευχαριστώ που με προσκαλέσατε. Νομίζω ότι θα ήταν καλό αυτό το βράδυ ν’ ακουστεί μια ελληνική φωνή. Μια φωνή έστω με τη φτωχή μου προφορά. Θα ήθελα να ευχαριστήσω επίσης τον μεγάλο αριθμό Βρετανών πολιτών που συνηγόρησαν υπέρ των θέσεων της κυβέρνησης με τα αξιότιμα μέλη και των δύο σωμάτων του κοινοβουλίου που εκδήλωσαν ενδιαφέρον και συμπάθεια για το αίτημα της επιστροφής των μαρμάρων. Και βεβαίως εκφράζω τη βαθιά ευγνωμοσύνη μου στη Βρετανική Επιτροπή για την επιστροφή των Mαρμάρων του Παρθενώνα, για τις προσπάθειες της να αποκαλύψει την αλήθεια στον βρετανικό λαό.\nΔεν υπάρχουν Ελγίνεια Μάρμαρα. Υπάρχουν τα Μάρμαρα του Παρθενώνα. Όπως υπάρχει ο Δαβίδ του Michael Angelo, υπάρχει η Αφροδίτη του Da Vinci, υπάρχει ο Ερμής του Πραξιτέλη, υπάρχουν οι Ψαράδες στη θάλασσα του Turner, υπάρχει η Capella Sixtina. Δεν υπάρχουν Ελγίνεια Μάρμαρα.\nΓια να αφηγηθώ όλη την τερατωδία χρειάζεται αρκετός χρόνος και αρκετή ψυχραιμία. Οι λέξεις "λεηλασία", "ερήμωση", "αχαλίνωτη καταστροφή", "αξιοθρήνητη συντριβή και συμφορά" δεν είναι δικές μου για να χαρακτηριστεί το γεγονός. Ειπώθηκαν από τους σύγχρονους του Elgin. Ο Horace Smith αναφέρεται στον Elgin σαν τον "ληστή των μαρμάρων". Ο Lord Byron τον αποκάλεσε πλιατσικολόγο. Ο Thomas Hardy χαρακτήρισε αργότερα τα μάρμαρα σαν "αιχμάλωτους σ’ εξορία".\nΗ κυβέρνησή μου έχει ζητήσει την επιστροφή των μαρμάρων του Παρθενώνα. Μας το αρνήθηκαν. Ας σημειωθεί ότι δεν θα εγκαταλείψουμε ποτέ το αίτημα αυτό. Επιτρέψτε μου να απαντήσω στα μόνιμα επιχειρήματα ενάντια στην επιστροφή και να ασχοληθώ με αυτά ένα προς ένα:\nΤα μάρμαρα πάρθηκαν με νόμιμη διαδικασία.\nΣας ερωτώ: Η δωροδοκία και η εξαχρείωση της φρουράς στην Ακρόπολη ήταν "νόμιμη διαδικασία";...\nΠαραμένει ένα δεύτερο επιχείρημα παρά το ότι έχει έκτοτε αμφισβητηθεί από πολλούς Βρετανούς περιηγητές στην Ελλάδα την εποχή αυτή. "Οι αδαείς και δεισιδαίμονες Έλληνες ήταν αδιάφοροι για την τέχνη και τα μνημεία τους". Αυτό βέβαια υπονοεί ότι ήταν τυφλοί, ασυνείδητοι και άκαρδοι. Ποιοι; Οι Έλληνες που πολύ μετά του Περικλή δημιούργησαν τα θαύματα της Βυζαντινής Τέχνης... Μόλις έγινε ανεξάρτητη η Ελλάδα, ένα από τα πρώτα νομοθετικά διατάγματα που πέρασαν από την ελληνική κυβέρνηση ήταν εκείνο για την προστασία και συντήρηση των εθνικών μνημείων. Είναι αυτό αδιαφορία; Θεωρούμε αυτή την κατηγορία τερατώδη...\nΕπιχείρημα 3ο. Αν τα μάρμαρα επιστραφούν, αυτό θα αποτελέσει ένα προηγούμενο που μπορεί να οδηγήσει στην εκκένωση των μουσείων. Συγχωρέστε με, αλλά αυτό είναι κοινή κολακεία. Ποιος πρόκειται να ζητήσει και ποιος πρόκειται να επιτρέψει το άδειασμα των μουσείων;\nΕπιτρέψτε μου να δηλώσω, για άλλη μια φορά, ότι πιστεύουμε πως οπουδήποτε και αν βρίσκονται τα μουσεία, αποτελούν ζωτική κοινωνική και πολιτιστική ανάγκη και πρέπει να προστατεύονται. Έχω επανειλημμένα δηλώσει ότι ζητούμε ένα αναπόσπαστο μέρος του ναού του Παρθενώνα που ακρωτηριάστηκε. Σε όλο τον κόσμο το ίδιο το όνομα της πατρίδας μας είναι άμεσα συνδεδεμένο με τον Παρθενώνα...\nΜε όλο τον σεβασμό νομίζω ότι η απόφαση της Επιτροπής ότι ο Λόρδος Elgin έδρασε σαν ιδιώτης είναι είτε πολύ αφελής είτε αμφίβολης πίστης. Όμως αυτό έγινε πριν 170 χρόνια... Αυτή είναι μια διαφορετική Αγγλία. Διαφορετικές είναι οι αντιλήψεις για τις έννοιες Αυτοκρατορία και κατάκτηση...\nΤα μάρμαρα πάρθηκαν κακώς; Και αν κακώς πάρθηκαν, είναι σωστό να κρατούνται; Ακόμα, αν είναι σωστό το ότι πάρθηκαν, είναι λάθος να επιστραφούν; Τι βαρύτητα θα πρέπει να δοθεί στο επιχείρημα ότι αν δεν τα είχε πάρει ο Elgin, άλλος Άγγλος ή Γάλλος θα τα είχε πάρει;...\nΠρέπει να καταλάβετε τι σημαίνουν για μας τα μάρμαρα του Παρθενώνα. Είναι η υπερηφάνεια μας, είναι οι θυσίες μας. Είναι το ευγενέστερο σύμβολο τελειότητας. Είναι ο φόρος τιμής στη δημοκρατική φιλοσοφία. Είναι οι φιλοδοξίες μας και το ίδιο τ’ όνομα μας. Είναι η ουσία της ελληνικότητας... Λέμε στη Βρετανική Κυβέρνηση: Κρατήσατε αυτά τα γλυπτά για δύο σχεδόν αιώνες. Τα φροντίσατε όσο καλύτερα μπορούσατε, γεγονός για το οποίο και σας ευχαριστούμε. Όμως τώρα στο όνομα της δικαιοσύνης και της ηθικής παρακαλώ δώστε τα πίσω. Ειλικρινά πιστεύω ότι μια τέτοια χειρονομία εκ μέρους της Μεγάλης Βρετανίας θα τιμούσε πάντα τ’ όνομά της. Ευχαριστώ.\n(Η ομιλία της Μελίνας Μερκούρη στην Οξφόρδη το 1986, διασκευή).\nΚείμενο 2ο: Κική Δημουλά, «Βρετανικό μουσείο»\n1. Να αναδιατυπώσετε συνοπτικά τα κύρια επιχειρήματα της ομιλίας\n(100-120 λέξεις περίπου). Μονάδες 15\n2. Να εντοπίσετε τρία χαρακτηριστικά γνωρίσματα του κειμένου που πιστοποιούν ότι πρόκειται για ομιλία, εκτός της ειδικής αναφοράς στην εισαγωγή και το τέλος.\n3 α. Να αποδώσετε τις υπογραμμισμένες λέξεις με συνώνυμές τους διατηρώντας το αρχικό νόημα του κειμένου.\nβ. Να βρείτε και να εξηγήσετε δύο διαφορετικούς τρόπους πειθούς και τα μέσα τους που χρησιμοποιεί η ομιλήτρια. Μονάδες 15 (5+10)\n4α. Να βρείτε τον τρόπο ανάπτυξης της δεύτερης παραγράφου και να εξηγήσετε το ιδιαίτερο νόημα της φράσης «Δεν υπάρχουν Ελγίνεια Μάρμαρα».\nβ. Να βρείτε λέξεις ή αυτοαναφορικές εκφράσεις του κειμένου που αποδίδουν την ψυχική διάθεση και την πρόθεση της ομιλήτριας. Μονάδες 15 (8+7)\n5. Πώς η φαντασία της ποιήτριας απελευθερώνει τα αγάλματα από τα βάθρα τους; Ποια είναι τα συναισθήματά της στη θέα τους και ποια επιθυμία εκφράζει; (200 λέξεις)\nΠαραγωγή λόγου: Να γράψετε ένα άρθρο που πρόκειται να δημοσιεύσετε στον τύπο, στο οποίο να εξηγείτε τους λόγους που θεωρείτε εντελώς άδικη και παράνομη την κατακράτηση των γλυπτών του Παρθενώνα στο Βρετανικό Μουσείο (400 λέξεις).\nΑναρτήθηκε από Έλλογη σκέψη στις 9:21 μ.μ. Δεν υπάρχουν σχόλια:\nΚριτήριο αξιολόγησης: 10ο Παπατσίρος Απόστολος\nΚουλτουριάρηδες βρίσκονται σ’ όλες τις εποχές. Στην αρχαία Ελλάδα τους κοροϊδεύει πολύ άσχημα ο Αριστοφάνης επειδή χρησιμοποιούσαν πάντα καινούριες και παράξενες λέξεις για να ξιπάσουν τον κόσμο. Και οι σοφιστές ήταν ένα είδος κουλτουριάρηδων της εποχής τους, γιατί έδωσαν πολλή σημασία στη γνώση και όχι στη σωστή κρίση. Αλλά και παλαιότερα όταν λέγαμε «οι διανοούμενοι» ή «οι άνθρωποι των γραμμάτων» νιώθαμε κάτι σαν δυσφορία και ενόχληση, γιατί καταλαβαίναμε ότι αυτοί οι άνθρωποι είχαν ξεφύγει πολύ από τη ζωή εν ονόματι δήθεν της τέχνης. Αυτοί νομίζανε ότι, επειδή ήτανε άνθρωποι των γραμμάτων, έπρεπε να μιλούν με ειδικό λεξιλόγιο, να καταλαβαίνονται μεταξύ τους, κι ας μην τους καταλαβαίνουν οι άλλοι. Σε τελική ανάλυση, οι κουλτουριάρηδες είναι ψευτομορφωμένοι. Μόνο ένας ψευτομορφωμένος μπορεί να χρησιμοποιεί λεξιλόγιο που ξιπάζει και ξαφνιάζει, ή να μεταχειρίζεται ωραίες λέξεις και φράσεις για να κάνει εντύπωση, ενώ κατά βάθος δεν κατέχει τη γλώσσα και δεν τη χρησιμοποιεί σωστά.\nΚαι σκεφτείτε ότι σαν κι αυτή τη φράση υπάρχουν χιλιάδες, που επαληθεύουν τα τρία χαρακτηριστικά των κουλτουριάρηδων: Πρώτον ότι δεν γνωρίζουν καλά τις λέξεις και τις έννοιές τους (κάποιος έγραφε τη λέξη «ενδιαίτημα» και εννοούσε «ένδυμα»!), δεύτερον θέλουν να ξιπάσουν τους άλλους με διάφορες ακαταλαβίστικες λέξεις και τρίτον, δεν έχουν χωνέψει καλά αυτό που λένε. Χώρια που δεν τα καταφέρνουν ούτε και με το συντακτικό και μπερδεύονται. Βέβαια το μπέρδεμα υπάρχει πρώτα στο μυαλό. Πάντως μ’ αυτά και μ’ αυτά, καταφέρνουν να κομπλεξάρουν πολλούς, και καμιά φορά όλους, ενώ συντελούν στο να πάει η γλώσσα μας κατά διαόλου.\nΘα μπορούσε να αναρωτηθεί κάποιος, ότι αφού αποδεχόμαστε την ερμητική γραφή ορισμένων ποιητών, γιατί να μην αποδεχτούμε και τον δυσνόητο τρόπο γραφής των κουλτουριάρηδων; Από μία άποψη, κι ο ποιητής θα έπρεπε, οποιαδήποτε τεχνοτροπία κι αν ακολουθεί, να γράφει κατά τρόπο κατανοητό, για να μπορεί ο αναγνώστης να τον καταλαβαίνει. Γιατί, τι να την κάνουμε την οποιαδήποτε ποίηση, όταν έχει κοπεί η γέφυρα της επικοινωνίας; Τι να τα κάνουμε τα ερμητικά ποιήματα, όταν δεν τα καταλαβαίνει κανείς; Κι αφού δεν μας λένε τίποτε, πως είναι δυνατόν να μας συγκινήσουν; Βέβαια ο ποιητής έχει τη δικαιολογία ότι γράφει για να εκφράσει τον εαυτό του, αν και πάλι θα μπορούσε να πει κανείς ότι ένας ποιητής που εκφράζεται ερήμην του αναγνώστη, τι σόι ποιητής είναι; Και αν ο σουρεαλισμός στην πρώτη φάση το παραξύλωσε, τι να πούμε για τους σημερινούς σουρεαλιστές της αρπακόλας, που γράφουν ό,τι τους κατέβει; Πάντως ο στοχαστής, επειδή δεν έχει καν τη δικαιολογία της έμπνευσης κι επειδή ο στόχος του είναι η συζήτηση με τον αναγνώστη, δεν θα έπρεπε να είναι ακαταλόγιστος σαν τους μοντέρνους ποιητές.\nΗ αιτία του φαινομένου αυτού, οφείλεται όχι μόνο στην ημιμάθεια των περισσότερων κουλτουριάρηδων αλλά και στον εγωισμό τους. Δε θα μπορέσουν ποτέ οι άνθρωποι αυτοί να ακούνε περισσότερο απ’ όσο μιλάνε, να σκέφτονται περισσότερο απ’ όσο γράφουν, και να περνούν κάθε πληροφορία από το κόσκινο της κρίσης. Για να συμβεί αυτό θα πρέπει να είναι ταπεινός, να μη νομίζει πως αυτός τα ξέρει όλα και κανείς άλλος. Να μη λέει διαρκώς «εγώ νομίζω», «εγώ πιστεύω», «έχω τη γνώμη», και τα συναφή.\n…Παλαιότερα, κάποιος καθηγητής γλωσσολογίας έλεγε: «Μακριά από τους μορφωμένους!» κι αυτό που έλεγε εκείνος ο αγαθός άνθρωπος, ισχύει εκατό φορές περισσότερο για τους σύγχρονους κουλτουριάρηδες που ούτε τη γλώσσα ξέρουν και ούτε έχουν οργανωμένη σκέψη.\nΝτίνος Χριστιανόπουλος: Διασκευή συνέντευξης στον συγγραφέα Περικλή Σφυρίδη («Αλαμπουρνέζικα ή η γλώσσα των σημερινών κουλτουριάρηδων», πρώτη έκδοση 1990).\nΚείμενο 2ο : Από τη Μαρία Νεφέλη, Οδυσσέας Ελύτης\nΔε πα’ να σας φωνάζουν - ούτ’ ένας σας δεν απαντά\nΤίποτα σεις διεκδικείτε – να 'ξερα με τί νου -\nΑποπνέετε το μάταιο της ιδιοκτησίας.\n1. Να αναφέρετε συνοπτικά τους λόγους που εξηγούν κατά τον συγγραφέα τη χρήση αυτής της ακατανόητης γλώσσας από τους κουλτουριάρηδες. (100-120 λέξεις)\nβ. «Μακριά από τους μορφωμένους!» : Να εξηγήσετε τη χρήση των εισαγωγικών στη φράση και την ιδιαίτερη σημασία της στο κείμενο. (100 λέξεις) Μονάδες 10\n3 α. Με ποιες συγκεκριμένες λέξεις χαρακτηρίζει ο συγγραφέας αυτή τη γλώσσα των «διανοουμένων» και γιατί; Μονάδες 5\nβ. Πώς πιστεύει ο συγγραφέας ότι μπορούμε να αντιδράσουμε σ’ αυτή την κατάσταση; (80-90 λέξεις) Μονάδες 10\n4. Γιατί ο συγγραφέας διαχωρίζει την ποίηση από τις άλλες μορφές διανόησης στη χρήση ακαταλαβίστικης γλώσσας; Πώς τεκμηριώνει την άποψή του; Μονάδες 10\n5. Πώς παρουσιάζονται οι ποιητές στο συγκεκριμένο ποίημα από τον ποιητή; Τι τους καταλογίζει συνολικά; Πώς κρίνετε τη στάση του αυτή με δεδομένο ότι και ο ίδιος είναι ποιητής; (200 λέξεις)\nΠαραγωγή λόγου: Να γράψετε ένα δοκίμιο σχετικά με τον ρόλο της διανόησης στη ζωή μας και τον τρόπο που πιστεύετε ότι οι διανοούμενοι μπορούν να αποτελέσουν τους πνευματικούς ταγούς της κοινωνίας. (400 λέξεις) Μονάδες 30\nΥποθέστε ότι συναντάτε, στο πλαίσιο κάποιας εκδήλωσης, έναν σπουδαίο άνθρωπο των γραμμάτων ή των τεχνών (διανοούμενο, ποιητή, πεζογράφο, καλλιτέχνη, επιστήμονα) και προσφέρεται να συνομιλήσει μαζί σας. Να γράψετε μια φανταστική συνέντευξη με τις ερωτήσεις που θα του κάνατε και τις πιθανές απαντήσεις που θα σας έδινε, αναφέροντας και τις εντυπώσεις ή τα συναισθήματά σας από την εμπειρία αυτή στο τέλος. (400 λέξεις)\nΑναρτήθηκε από Έλλογη σκέψη στις 6:33 μ.μ. Δεν υπάρχουν σχόλια:\nSalvador Dali: Η μεταμόρφωση του Νάρκισσου (1937)\nΚριτήριο αξιολόγησης: 7ο Παπατσίρος Απόστολος\nΔίπλα στις χίλιες εικόνες, έρχονται να προστεθούν και οι ισάριθμες λέξεις - «πεινάω, διψάω, νυστάζω, θέλω παγωτό» - σαν προστάγματα κακομαθημένων πριγκιπόπουλων που έχουν εκατοντάδες αυλικούς, κι εκείνοι με τη σειρά τους, αντί να τσακιστούν για να τα ικανοποιήσουν, απλώς κάνουν «like». Και αυτό μοιάζει αρκετό. Άλλοι, πάλι, προτιμούν τη ρητορική, τις πολιτικές αναλύσεις. Το να εκθέτεις την άποψή σου σε μια πλατφόρμα όπως το Facebook είναι κάτι παραπάνω από θεμιτό, όταν όμως γράφεις ακατάπαυστα στα ψηφιακά fora κάνοντας τους πάντες να αναρωτιούνται πότε προλαβαίνεις να κάνεις οτιδήποτε άλλο (κάτι που συμβαίνει ακόμη και με συγκεκριμένους πολιτικούς, που δουλεύουν παρέα με το Τwitter τους), τότε έχουμε να κάνουμε με την άλλη όψη του ναρκισσιστικού νομίσματος. Με τη λαλίστατη λεζάντα κάτω από την εξίσου φλύαρη φωτογραφία.\n(Λαζαρίδου Αστερόπη, διασκευή BHmagazino Κυριακή 21 Σεπτεμβρίου 2014).\nΚείμενο 2ο: Ο μαθητής, Όσκαρ Ουάιλντ\nΌταν πέθανε ο Νάρκισσος, η λίμνη της ηδονής του μετατράπηκε από μια κοιλότητα με γλυκά νερά σε μια κοιλότητα με αλμυρά δάκρυα, και οι Δρυάδες έφτασαν κλαίγοντας μέσα από τα δάση για να τραγουδήσουν στη λίμνη και να την παρηγορήσουν.\n«Ποιος το ξέρει αυτό καλύτερα από σένα;» απάντησαν οι Δρυάδες. «Πέρναγε συνέχεια από μπροστά μας αλλά εσένα έψαχνε, και ξάπλωνε στις όχθες σου και σε κοιτούσε, και στον καθρέφτη των νερών σου αντανακλούσε την ομορφιά του».\n1. Να περιγράψετε συνοπτικά τις συνέπειες της συνεχούς αυτοφωτογράφισης (selfie) των νέων σήμερα, σύμφωνα με το κείμενο. Μονάδες 15\nβ. Ποιος είναι ο τρόπος και τα μέσα πειθούς της δεύτερης παραγράφου του κειμένου; Μονάδες 5\n3. «Οι έρευνες μαρτυρούν ότι τα επίπεδα του ναρκισσισμού είναι πολύ υψηλότερα σε σύγκριση με τις περασμένες γενιές και δεκαετίες». Να εξηγήσετε σε μια παράγραφο, 100-120 λέξεων περίπου, γιατί συμβαίνει αυτό, αναφέροντας μια αιτία από το κείμενο που διαβάσετε και μια δική σας. Μονάδες 15\n4. Γιατί η αρθρογράφος επικαλείται την ιστορία του Νάρκισσου; Πώς συνδέει τη μυθική εκδοχή του ναρκισσισμού με τη σύγχρονη; Να τεκμηριώσετε την απάντησή σας με αναφορά στο κείμενο. Μονάδες 15\n5. Ποιος είναι ο λόγος που θρηνολογούν οι Δρυάδες (Νύμφες του δάσους) σύμφωνα με το κείμενο; Γιατί η λίμνη γέμισε με αρμυρά δάκρυα; Τι κρύβει η απάντησή της στο τέλος; (200 λέξεις περίπου) (Μονάδες 15)\nΠαραγωγή λόγου: «Η μοναξιά υπήρχε πάντα, απλώς τώρα κυκλοφορεί με πιο φαντεζί αξεσουάρ». Να στοχαστείτε πάνω στο πρόβλημα της μοναξιάς στον σύγχρονο κόσμο περιγράφοντας τις επιπτώσεις της στον ψυχισμό του ανθρώπου και την κοινωνία. Υποθέστε ότι αρθρογραφείτε για την ιστοσελίδα του σχολείου σας (400 λέξεις)». Μονάδες 30\nΑναρτήθηκε από Έλλογη σκέψη στις 9:11 μ.μ. Δεν υπάρχουν σχόλια:\nΚριτήριο αξιολόγησης: 1ο Παπατσίρος Απόστολος\nΚείμενο 1ο: Greeklish: προσοχή!\n(Το κείμενο συντάχθηκε στις 30 Ιανουαρίου 2019)\nΣημαντικά κρίσιμο ζήτημα είναι η χρήση τής μιγαδικής γραφής η οποία είναι γνωστή ως Greeklish, δηλαδή η απόδοση των λέξεων με λατινικό αλφάβητο (σύμφωνα με ορισμένες συμβάσεις) σε κείμενα (συνήθως σύντομα μηνύματα) που στέλνονται μέσω διαδικτύου ή κινητών τηλεφώνων. Είναι αλήθεια ότι πριν από τρεις δεκαετίες, στις αρχές τής δεκαετίας τού 1990, όταν άρχισε να εξαπλώνεται η χρήση τού διαδικτύου και αργότερα των κινητών τηλεφώνων, δεν υπήρχαν τεχνικές δυνατότητες για απόδοση των ελληνικών χαρακτήρων. Ως αποτέλεσμα, οι χρήστες ήταν κατά κάποιον τρόπο υποχρεωμένοι να χρησιμοποιούν τη μιγαδική γραφή. Σήμερα όμως, όπως όλοι γνωρίζουν, τα σύγχρονα ηλεκτρονικά μέσα γραφής (υπολογιστές, κινητά τηλέφωνα κ.λ.π.) διαθέτουν όλα γραμματοσειρές με μονοτονικό (ή και με πολυτονικό, για όσους το επιλέξουν). Και ο τελευταίος μικρός υπολογιστής, το τάμπλετ ή το κινητό τηλέφωνο παρέχουν αυτή τη δυνατότητα. Επομένως, το να θελήσει κάποιος να χρησιμοποιήσει Greeklish είναι δική του συνειδητή επιλογή, που σε καμιά περίπτωση δεν μπορεί να εκτιμηθεί ως έξωθεν επιβαλλόμενη μορφή γραπτής επικοινωνίας.\nΣτην πραγματικότητα εδώ ελλοχεύει ένας κίνδυνος που δεν θα πρέπει να παραβλέψουμε, γιατί μπορεί οι νέοι άνθρωποι να το πληρώσουν ακριβά στο μέλλον. Γράφοντας συχνά και για πολύ καιρό με αυτόν τον τρόπο, βαθμηδόν αποξενώνονται όλο και περισσότερο από την εικόνα τής λέξης, ενώ όλο και λιγότερο είναι σε θέση να ανακαλέσουν εύκολα στη μνήμη και στο γράψιμό τους την εικόνα τής ορθογραφίας των λέξεων. Και επειδή η ιστορική ορθογραφία των λέξεων δεν είναι πολυτέλεια ή κάτι περιττό, αλλά άμεση (έστω και όχι πάντοτε συνειδητή) σύνδεση με τη σημασία και τη γλωσσική (ετυμολογική) οικογένεια και τη γλωσσική (γραμματικοσυντακτική) σχέση κάθε λέξης, η αποξένωση καταλήγει σε σοβαρές απώλειες στη γνώση και γραπτή χρήση τής γλώσσας. Εν ονόματι μιας χρηστικής, προκλητικά χρησιμοθηρικής, αντίληψης τού αξιακού συστήματος που συνιστά τη γλώσσα, αφήνονται να ατονήσουν ή να χαθούν πολύτιμα συστατικά τής ποιοτικής λειτουργίας της γλώσσας.\n«Το ελληνικό αλφάβητο: Αλφάβητο – γραφή – ορθογραφία» Γ. Μπαμπινιώτης\nΚείμενο 2ο : Ποσειδωνιάται\nΠοσειδωνιάταις τοῖς ἐν τῷ Τυρρηνικῷ κόλπῳ τὸ μὲν ἐξ ἀρχῆς Ἕλλησιν οὖσιν ἐκβαρβαρῶσθαι Τυρρηνοῖς ἤ Ρωμαίοις γεγονόσι καὶ τήν τε φωνὴν μεταβεβληκέναι, τά τε πολλὰ τῶν ἐπιτηδευμάτων, ἄγειν δὲ μιάν τινα αὐτοὺς τῶν ἑορτῶν τῶν Ἑλλήνων ἔτι καὶ νῦν, ἐν ᾗ συνιόντες ἀναμιμνήσκονται τῶν ἀρχαίων ὀνομάτων τε καὶ νομίμων, ἀπολοφυράμενοι πρὸς ἀλλήλους καὶ δακρύσαντες ἀπέρχονται. (Αθήναιος)\nμε Τυρρηνούς, και με Λατίνους,\nκι άλλους ξένους.\nήταν μια ελληνική γιορτή,\nμε τελετές ωραίες, με λύρες\nκαι με αυλούς, με αγώνας και στεφάνους.\n1. Να αποδώσετε συνοπτικά τις αιτίες που, κατά τον συγγραφέα, προκαλούν την κυριαρχία των Greeklish στη γραπτή επικοινωνία των νέων (100-120 λέξεις περίπου).\n2. Ποιος είναι ο κίνδυνος που επισημαίνει ο συγγραφέας στο κείμενο 1 και πώς τεκμηριώνει την άποψή του; Μονάδες 15\n3α. Να αποδώσετε τις υπογραμμισμένες λέξεις με συνώνυμές τους διατηρώντας το αρχικό νόημα του κειμένου. Μονάδες 5\nβ. Να εξηγήσετε από άποψη ύφους τη χρήση Greeklish από τον ίδιο τον συγγραφέα, ιδιαίτερα στον επίλογο και τη σημασία της χρήσης των παρενθέσεων στις περιπτώσεις: (υπολογιστές, κινητά τηλέφωνα κ.λ.π.), (μέσω τής Ετρουσκικής).\nΜονάδες 5 (3+2)\n4. Ποιο είναι το είδος του κειμένου 1 και ποιος πιστεύετε ότι είναι ο σκοπός του συγγραφέα; Να τεκμηριώσετε την απάντησή σας με αναφορές στο κείμενο.\nΜονάδες 15 (Κείμενο 2ο)\n1. Γιατί ξέπεσαν οι Ποσειδωνιάτες κατά τον Καβάφη; Ποια η διδακτική αξία του ποιήματος για μας στη σημερινή εποχή; (120 λέξεις) Μονάδες 15\nΒ. Παραγωγή λόγου: Υποθέστε ότι εκφωνείτε λόγο στη «Βουλή των εφήβων» για την εθνική σημασία της γλώσσας. Να αναφερθείτε στην αναγκαιότητα της προστασίας και της καθαρότητας της γλώσσας για τη διατήρηση της εθνικής μας ταυτότητας (400 λέξεις περίπου).\nΓια τη γλώσσα και τα προβλήματα μπορείτε να διαβάσετε επίσης στο ενδεικτικό θέμα: https://papatsiros.blogspot.com/2019/03/mathe-paidi-mou-grammata.html\nΑναρτήθηκε από Έλλογη σκέψη στις 8:40 μ.μ. Δεν υπάρχουν σχόλια:\n28η Οκτωβρίου 1940: Γιατί γιορτάζουμε την έναρξη και όχι τη λήξη του πολέμου (1)\nΕνιαία εξέταση Νεοελληνικής Γλώσσας και Λογοτεχνίας στη Γ΄ Λυκείου (6)\nΤρόποι ανάπτυξης παραγράφων (1)


Πότε καθιερώθηκε η Γιορτή της Μητέρας (video) - Kliktv.gr\nΠότε καθιερώθηκε η Γιορτή της Μητέρας (video)\n10 Μαΐου 2020 045\nΤην τιμητική τους έχουν σήμερα οι μαμάδες όλου του κόσμου. Πολλές χώρες έχουν τη δική τους ημερομηνία. Ωστόσο η Γιορτή της Μητέρας ή Ημέρα της Μητέρας είναι κινητή εορτή και γιορτάζεται κάθε χρόνο διεθνώς σε πολλές χώρες, όπως και στην Ελλάδα, τη δεύτερη Κυριακή του Μάη.\nΟι πρώτες αναφορές για Γιορτή της Μητέρας και της μητρότητας έρχονται από την αρχαία Ελλάδα. Η μητέρα Γη (Γαία) σύζυγος του Ουρανού είναι η προσωποποίηση της φύσης, που γεννά όλο τον κόσμο και λατρεύεται σαν η υπέρτατη θεότητα. Η λατρεiα περνά στη συνέχεια στην κόρη της, Ρέα, σύζυγο και αδερφή του Κρόνου. Η Ρέα λατρεύεται σαν η “Μητέρα των Θεών”, καθώς φαίνεται να είναι η πρώτη, που γέννησε με τοκετό και ανάθρεψε τα παιδιά της με μητρικό γάλα. Οι αρχαίοι Έλληνες απέδιδαν τιμές στη Ρέα κάθε άνοιξη, καθώς ήταν και θεά της γης και της γονιμότητας.\nΣτη σύγχρονη εποχή, η Γιορτή της Μητέρας καθιερώθηκε τον 20ο αιώνα και προέρχεται από το αγγλικό και το αμερικανικό κίνημα των γυναικών.\nΗ Αμερικανίδα κοινωνική ακτιβίστρια Ann Maria Reeves Jarvis (1864-1948) διοργάνωσε για πρώτη φορά το 1865 ένα κίνημα με το όνομα Mothers Friendships Day και συναντήσεις με το όνομα Mothers Day Meetings, κατά τις οποίες οι μητέρες αντάλλασσαν απόψεις και εμπειρίες.\nΟι προσπάθειές της ευοδώθηκαν τελικά στις 9 Μαΐου του 1914, όταν ο τότε Αμερικανός πρόεδρος Woodrow Wilson υπέγραψε προκήρυξη, σύμφωνα με την οποία η Ημέρα της Μητέρας καθιερωνόταν ως εθνική εορτή τη δεύτερη Κυριακή του Μαΐου.\nΣτην Ελλάδα η γιορτή της μητέρας συνδέθηκε με την εορτή της Υπαπαντής στις 2 Φεβρουαρίου. Τότε η ορθόδοξη εκκλησία γιορτάζει την Παναγία με τον Ιωσήφ που πηγαίνουν τον 40ήμερο Ιησού στο Ναό για ευλογία. Να “σαραντίσει”, με σύγχρονη ορολογία. Μια κίνηση που ακόμα σήμερα κάνουν οι χριστιανές μητέρες (Σαραντισμός). Ο παράλληλος εορτασμός της μητέρας ξεκίνησε το 1929 με προφανή τον συμβολισμό. Όμως κατά τη δεκαετία του 1960, ο εορτασμός ατόνησε και ενισχύθηκε η δυτικόφερτη συνήθεια εορτασμού της δεύτερης Κυριακής του Μαΐου.\nΜε πληροφορίες από: wikipedia – sansimera.gr\nΤο Διαβάσαμε Πότε καθιερώθηκε η Γιορτή της Μητέρας (video)\nΚορονοϊός – ΗΠΑ: 1.568 θάνατοι σε ένα 24ωρο – Στους 78.746 ο συνολικός αριθμός των νεκρών\nΚοινωνικός Τουρισμός- ΟΑΕΔ: Δωρεάν εισιτήρια και παράταση των περσινών επιταγών -Ποιοι οι δικαιούχοι


Διαχείριση μπορεί να γίνει μόνο με το Μνημόνιο | αἰέν ἀριστεύειν\n← Ιταλικές εκλογές ως συμπύκνωση της κρίσης\nΣε ό,τι αφορά τον ΣΥΡΙΖΑ, η μόνη εξήγηση που μπορούμε να δώσουμε είναι πως απευθύνθηκε στους «νοικοκυραίους», οι οποίοι αποτελούν το target group, για να μιλήσουμε με όρους «επικοινωνίας» (αστικής προπαγάνδας, δηλαδή). Και η ΝΔ πέρασε στην επίθεση, όχι μόνο για να καταδείξει την αναξιοπιστία του ΣΥΡΙΖΑ, αλλά και γιατί θέλει να τρομάξει τους «νοικοκυραίους», οι οποίοι αποτελούν τη δική της εκλογική πελατεία. Από την άλλη, καταδεικνύοντας τις «ρεαλιστικές προσαρμογές» στον πολιτικό λόγο του ΣΥΡΙΖΑ, αναδεικνύει την πολιτική της συγκυβέρνησης ως τη μόνη ρεαλιστική πολιτική που υπάρχει, ως ένα μονόδρομο που υποχρεωτικά πρέπει ν’ αποδεχτεί ο λαός.\nΟ ΣΥΡΙΖΑ, με καθαρά γκεμπελίστικο τρόπο, περιόρισε την αντιπαράθεσή του με τη ΝΔ στα όσα είπε ή δεν είπε ο Δραγασάκης για τον κατώτερο μισθό. Ομως, ο Δραγασάκης παραδειγματικά μόνο αναφέρθηκε στον κατώτερο μισθό. Με όσα είπε στη ΝΕΤ παρουσίασε τη γενικότερη διαχειριστική γραμμή του ΣΥΡΙΖΑ, επαναφέροντας με τον πιο κατηγορηματικό τρόπο τη θεωρία των «ισοδύναμων μέτρων», που κάποτε «έκοβε εισιτήρια» στο στόμα του Σαμαρά, του Βενιζέλου, του Κουβέλη, αλλά μετά τις εκλογές ξεχάστηκε (για ευνόητους λόγους). Οπως είπε χαρακτηριστικά, αναφερόμενος στο χαράτσι,«αν δεν βρούμε το λογαριασμό τι θα κάνουμε;». Διευκρίνισε, μάλιστα, ότι «τo χαράτσι και η εισφορά αλληλεγγύης είναι υπό αίρεση. Υπό κατάργηση είναι το χαράτσι μόνο για κάποιες κατηγορίες όπως οι άνεργοι».\nΔεν χρειάζεται να πούμε, βέβαια, ότι και τον Σαμαρά και τον Στουρνάρα να ρωτήσεις, θα σου πουν ότι όλα τα επαχθή φορολογικά μέτρα είναι «υπό αίρεση» και θα καταργηθούν όταν ορθοποδήσει η οικονομία και αρχίσουν να παράγονται πρωτογενή πλεονάσματα. Για την εισφορά κοινωνικής αλληλεγγύης ο Δραγασάκης είπε χαρακτηριστικά: «Ο,τι αφορά δημοσιονομικό μέγεθος, θα ήταν ανεύθυνο να πω “καταργούμε αυτό”, χωρίς να πω τι θα βάλουμε στη θέση του».\nΜε την ίδια λογική μίλησε ο Δραγασάκης και για την επαναφορά του κατώτερου μισθού, που αποτελεί το βαρύ πυροβολικό της συριζικής προπαγάνδας. Είπε: «Θα σας πω ένα δεύτερο παράδειγμα. Στο εκλογικό μας πρόγραμμα απ’ ό,τι θυμάστε έχουμε την θέση, ότι αν έχουμε αύριο μια κυβέρνηση, όχι του ΣΥΡΙΖΑ με στήριξη του ΣΥΡΙΖΑ, να είμαστε πάντως- να επηρεάζουμε τα πράγματα, εμείς δεσμευόμαστε να ανεβάσουμε τον κατώτατο μισθό- τον ελάχιστο μισθό, εκεί που ήταν πριν τον μειώσουν. Αυτό και σήμερα μας δεσμεύει. Οσο όμως θα παρατείνεται αυτή η κρίση, όσο η οικονομία θα συρρικνώνεται, τόσο ακόμα και αυτός ο στόχος θα γίνεται δύσκολο να υλοποιηθεί. Και ελπίζω να μην παρεξηγηθεί – μιλάω με κάθε ειλικρίνεια. Δηλαδή όσο θα πέφτει η οικονομία χαμηλά, τόσο θα δυσκολεύεται μετά η ανόρθωση της, ή εν πάση περιπτώσει θα απαιτεί περισσότερο χρόνο».\nΟ Σταθάκης στο «Βήμα», όταν ρωτήθηκε για την «αποκατάσταση συντάξεων στα προμνημονιακά επίπεδα», υπήρξε εξίσου σαφής: «Χωρίς τη λέξη “σταδιακά” δεν έχει νόημα η φράση αυτή. Το “σταδιακά” έχει σημασία. Η επιστροφή μισθών και συντάξεων σε επίπεδα συμβατά με εκείνα προ του 2009 μπορεί να γίνει μόνο υπό την προϋπόθεση ότι η οικονομία ανακάμπτει και βρίσκεται στα επίπεδα του 2009. Αυτό είναι μια σταδιακή διαδικασία».


Οι αθλητές με αναπηρία γίνονται κοινωνοί αλληλοβοήθειας - TheNewspaper.gr\n-172 min. ago-Κυκλοφορήθηκε η νέα «Πληροφόρηση»\n-168 min. ago-Οκτώ στρατιώτες σκοτώθηκαν σε επίθεση που φέρεται να εξαπέλυσαν οι αντάρτες Χούτι\n-166 min. ago-Εξιχνιάστηκε υπόθεση καλλιέργειας δενδρυλλίων κάνναβης\n-164 min. ago-Η συγκίνηση του Μάριου Πρίαμου μιλώντας για την Άσπα Τσίνα\n-163 min. ago-Και επίσημα… σέντρα στην Σούπερ Λίγκα – Ποδόσφαιρο – Super League 1 – Αστέρας Τρίπολης – Ξάνθη – Π.Α.Ο.Κ. – ΟΦΗ – Παναθηναϊκός – Λάρισα – A.E.K. – Ολυμπιακός – Λαμία – Παναιτωλικός – Πανιώνιος – Άρης – Ατρόμητος – ΝΠΣ Bόλος\n-154 min. ago-Ο δήμος Τυρνάβου για τις εγγραφές στους βρεφονηπιακούς σταθμούς\n-150 min. ago-Συνάντηση Χρ. Μπουκώρου και Αθ. Λιούπη με τον Υπουργό Αγροτικής Ανάπτυξης και Τροφίμων για τις ζημιές στις καλλιέργειες του Ανατολικού Πηλίου\n-148 min. ago-Τέλος στη συνταγογράφηση της υδροξυχλωροκίνης για Covid-19\n-146 min. ago-«Αστακός» η συνοριακή γραμμή του Έβρου\n-145 min. ago-Άνοδο καταγράφουν οι μετοχές στο ξεκίνημα των συναλλαγών\nΣτην προσπάθεια ενίσχυσης του Δημοτικού Κοινωνικού Παντοπωλείου και Φαρμακείου, ο Δήμος Βόλου – Αντιδημαρχία Κοινωνικής Αλληλεγγύης και ο Αθλητικός Σύλλογος ΑμΕΑ «Αργοναύτες» Βόλου, διοργανώνουν φιλικό αγώνα μπάσκετ την Πέμπτη 8 του Μάρτη 2018 και ώρα 11:00 στο Κλειστό Γυμναστήριο Νέας Ιωνίας.\nΟι ΄’Αργοναύτες’ Βόλου και η Αντιδημαρχία Κοινωνικής Αλληλεγγύης χτίζουν γέφυρα αλληλεγγύης με τα παιδιά και τους συμπολίτες μας προκειμένου να συγκεντρωθούν τρόφιμα και φάρμακα κατά προτίμηση παυσίπονα – αντιφλεγμονώδη – υγειονομικό υλικό και παραφαρμακευτικά προϊόντα για την εξυπηρέτηση ευάλωτων κοινωνικών ομάδων της πόλης μας.\nΔηλώσεις συμμετοχής για τη δημιουργία 5μελών ομάδων μέχρι την Τετάρτη 7 Μάρτη. Υπεύθυνη επικοινωνίας Βενετία Τσιάκα, τηλ: 24210 55156 και 6940 568 515.


5 τροφές για επιπλέον ενυδάτωση (και δροσιά) - kmag\nwritten by Τόνια Παπαμιχαλοπούλου 16/07/2021\nΤελικά το φετινό καλοκαίρι είναι πιο ζεστό απ’ ότι περιμέναμε! Συνεχώς αναζητούμε ροφήματα και τροφές που έστω και για λίγο θα μας δροσίσουν και θα μας ενυδατώσουν. Σήμερα θα επικεντρωθούμε στις τροφές και στα σνακ και σας τα παρουσιάζουμε αμέσως–γιατί έχει και ζέστη, σωστά;\nΓλυκό, γευστικό και τόσο μα τόσο δροσιστικό. Το πεπόνι είναι φτιαγμένο από 90% νερό και αποτελεί το ιδανικό σνακ – φρούτο για ενυδάτωση μέσα σε μια ζεστή μέρα. Από το πρωί μέχρι το βράδυ, ένταξε το μέσα στη διατροφή σου και αντικατάστησε τις αποθήκες γλυκογόνου σε χρόνο dt!\nΑν θέλεις και μέσω της σαλάτας σου να δροσιστείς και παράλληλα να ενυδατωθείς, δεν έχεις παρά να τρως περισσότερο icebeg. Με 96% νερό, το συγκεκριμένο λαχανικό είναι νόστιμο, σούπερ θρεπτικό και υδατικό. Πήγαινε ένα βήμα πιο πέρα και συνδύασε το με άλλα φρούτα και λαχανικά που είναι το ίδιο δροσερά (όπως αυτό που ακολουθεί)!\nΌτι ισχύει για το iceberg, ισχύει και για το αγγούρι, πρόκειται λοιπόν για ‘’δίδυμα λαχανικά’’ που μέσα σε μια ζεστή μέρα, μπορούν με λίγες μπουκιές να μας δροσίσουν και κυρίως να ενυδατώσουν τον οργανισμό μας, που τόσο ανάγκη το έχει. Μην ξεχνάς επίσης ότι η φλούδα του αγγουριού περιέχει διοξείδιο του πυριτίου, το οποίο κάνει καλό στην ελαστικότητα των αρθρώσεων και στην ποιότητα του δέρματος και των νυχιών. Τέλειο;\nΚι όμως, οι πιπεριές – και δεν εννοούμε τις καυτερές (μακριά τώρα το καλοκαίρι) – είναι ιδανικές για εσένα που ζητάς συνεχώς ενυδάτωση μέσα στη μέρα σου. Με 92% νερό, οι γλυκιές πιπεριές αποτελούν το τέλειο υλικό για τις σαλάτες αλλά και για τα σνακ του γραφείου. Επίσης είναι πλούσιες σε βιταμίνη Cκαι Α, γι’ αυτό από εδώ και στο εξής καλό θα ήταν να το βάλεις στη λίστα με τα ψώνια!\nSarah Chai (PEXELS)\nΚαι η short ενυδατική μας λίστα κλείνει με τα αγαπημένα μούρα. Γευστικά, περιέχουν 92% νερό και είναι πλούσια σε ανθοκυανίνες, οι οποίες δίνουν το βαθύ χρώμα τους και μειώνουν τη φλεγμονή μετά τη γυμναστική και τον πόνο στις αρθρώσεις. Τα μούρα αποτελούν το ιδανικό σνακ που μπορείς να το παίρνεις παντού μαζί σου.\nFeatured image: Alleksana (pexels)\nΤαξιδι στον Αργοσαρωνικό με τα Les Iles de Sigalas


Νεϊμάρ: «Θα μείνω στη Σάντος» | Onsports.gr\nhome ΠοδόσφαιροΚόσμοςΝεϊμάρ: «Θα μείνω στη Σάντος» Κοινοποιήστε\nΝεϊμάρ: «Θα μείνω στη Σάντος»\tΣυντάκτης: Δημήτρης Δρίζος\nΤο πιο… hot όνομα στο μεταγραφικό παζάρι του καλοκαιριού, ο Νεϊμάρ τόνισε πως δεν σκοπεύει να αποχωρήσει από την Σάντος.\tΟ 19χρονος σούπερ σταρ βρίσκεται στην μεταγραφική λίστα της Ρεάλ Μαδρίτης και της Τσέλσι, ωστόσο μετά τις δηλώσεις του Βραζιλιάνου, μάλλον θα πρέπει να αναζητήσουν κάπου αλλού παίκτες για την επιθετική του γραμμή. «Έχω συμβόλαιο με την Σάντος και σκοπεύω να το τιμήσω», δήλωσε στην Carujao do esporte ο Βραζιλιάνος άσος, ο οποίος θα αγωνιστεί στο παγκόσμιο πρωτάθλημα συλλόγων τον Δεκέμβριο με την Σάντος.\nΠάντως υπάρχει η φήμη πως η Ρεάλ έχει «κλείσει» τον παίκτη και θα γίνει μέλος των «μερένχες» τον Ιανουάριο του 2012, όταν θα έχει ολοκληρώσεις τις υποχρεώσεις του με την Σάντος στο παγκόσμιο πρωτάθλημα συλλόγων.\tΚατηγορία: Κόσμος


To Συγκρότημα του Αλεξαντρώφ και χορευτές της Στρατιωτικής Ακαδημίας της Μόσχας στο Badminton Πέμπτη, 23 Φεβρουαρίου 2017\nTo Συγκρότημα του Αλεξαντρώφ και χορευτές της Στρατιωτικής Ακαδημίας της Μόσχας στο Badminton Newsletter\nTo Συγκρότημα του Αλεξαντρώφ και χορευτές της Στρατιωτικής Ακαδημίας της Μόσχας στο Badminton Κυριακή, 5 Ιουνίου 2011 02:13\nTo θέατρο Badminton υποδέχεται το καλλιτεχνικό συγκρότημα του Κόκκινου Στρατού, που … περιλαμβάνει χορωδία , ορχήστρα και χορευτικό σύνολο και είναι πλέον συνυφασμένο με συνεχόμενες επιτυχημένες sold out παραστάσεις στα μεγαλύτερα θέατρα του πλανήτη. Για όλο τον κόσμο, το Συγκρότημα του Κόκκινου Στρατού του Αλεξαντρώφ συγκαταλέγεται ανάμεσα στα διασημότερα καλλιτεχνικά ιδρύματα της Ρωσίας, όπως το Θέατρο Μπολσόι, το Μουσείο Ερμιτάζ ή η Πινακοθήκη Tretyakov.\nΤο ρεπερτόριο του συγκροτήματος περιλαμβάνει περισσότερες από δύο χιλιάδες μουσικές συνθέσεις: πατριωτικά και επαναστατικά τραγούδια, παραδοσιακά τραγούδια και χορούς, θρησκευτική μουσική , κλασικές συνθέσεις Ρώσων και ξένων συνθετών, καθώς και αριστουργήματα της παγκόσμιας μουσικής.Η χορωδία του Alexandrov Ensemble έχει αναγνωριστεί ως μία από τις καλύτερες ανδρικές χορωδίες του κόσμου. Συνδυάζει την αρμονία και την καθαρότητα ήχου του ακαδημαϊκού τραγουδιού, μέ έναν πολύχρωμο συναισθηματισμό που χαρακτηρίζει την αμεσότητα στην παραδοσιακή τέχνη. Εκτός αυτού, διαθέτει υψηλές φωνητικές ικανότητες. Η χορευτική ομάδα του συνόλου, με σκηνικές χορογραφίες που ξεσηκώνουν, διατηρεί το κύρος του συγκροτήματος και συνεισφέρει στο υψηλό καλλιτεχνικό επίπεδο. Η επιτυχία της χορωδίας, των σολίστ και της χορευτικής ομάδας οφείλεται σε μεγάλο βαθμό στην ευελιξία και την αρμονία της ορχήστρας. Η ορχήστρα συνδυάζει με επιτυχία τα ρωσικά παραδοσιακά έγχορδα όργανα – domra (πρόγονος της μπαλαλάικα), μπαλαλάικα και bayan (ρώσικο ακορντεόν με πλήκτρα) – με τα ξύλινα και χάλκινα πνευστά. Το «Alexandrov Academic Ensemble of Song and Dance of the Russian Army» (=Ακαδημαϊκό Συγκρότημα Τραγουδιού και Χορού του Αλεξαντρώφ του Ρώσικου Στρατού) είναι η μεγαλύτερη στρατιωτική, καλλιτεχνική ομάδα της Ρωσίας. Ημέρα ίδρυσης του Συγκροτήματος θεωρείται η 12η Οκτωβρίου του 1928, ημέρα που πραγματοποιήθηκε η πρώτη παράσταση στο κεντρικό κτήριο του Κόκκινου Στρατού. Εκείνη την εποχή τα μέλη του συγκροτήματος ήταν 12, ενώ στα μέσα της δεκαετίας του ’30 έφτασαν τα 300 και η φήμη τους είχε ήδη διασχίσει τα σύνορα της χώρας. Η πρώτη παράσταση του συγκροτήματος εκτός Ρωσίας πραγματοποιήθηκε στο Παρίσι το 1937, όπου έλαβε το βραβείο Grand Prix of the World Exhibition, ενώ το 1978, 50 χρόνια από την ίδρυσή του, το σύνολο έγινε «ακαδημαϊκό», λαμβάνοντας έτσι την υψηλότερη επαγγελματική διάκριση. Κατά τη διάρκεια του Δευτέρου Παγκοσμίου Πολέμου το συγκρότημα έδωσε περισσότερες από 1500 παραστάσεις και ενδυνάμωνε το πολεμικό πνεύμα του Κόκκινου Στρατού. Είχε χωριστεί σε μικρότερες ομάδες και συνέβαλε τα μέγιστα στην βελτίωση του ηθικού στο στρατιωτικό μέτωπο. Υπάρχουν πολλές μαρτυρίες που περιγράφουν τις εμφανίσεις της χορωδίας ακόμα και στα χαρακώματα κατά τη διάρκεια του πολέμου.\nΤο Alexandrov Academic Ensemble of Song and Dance του Κόκκινου Στρατού αποτελεί αναπόσπαστο στοιχείο στις εορταστικές εκδηλώσεις της Ρωσικής κυβέρνησης, είτε γίνονται στη Ρωσία είτε αλλού. Το Συγκρότημα του Αλεξαντρώφ έχει παρουσιαστεί με μεγάλη επιτυχία από τα γενέθλια του Πάπα Ιωάννη Παύλου Β’ το 2004, στο έτος Ρωσίας στην Κίνα ή την Ινδία, έως στα 60 χρόνια από την Ημέρα της Νίκης κατά του φασισμού στο Αουσβιτς και σε 70 ηρωικές πόλεις που είχε απελευθερώσεις ο Κόκκινος Στρατός. Ήταν επίσης η βασική καλλιτεχνική ατραξιόν στη Eurovision του 2009 που έγινε στη Μόσχα. Οι υπηρεσίες του συγκροτήματος έχουν αναγνωριστεί με τα εγκυρότερα ρώσικα και διεθνή βραβεία .\nΣτις 12 Οκτωβρίου του 2008, το Alexandrov Ensemble γιόρτασε τα ογδοηκοστά του γενέθλια. Για την επέτειο αυτή, πέρα από μία μεγάλη εκδήλωση στη Ρωσία με πολλές διεθνείς προσωπικότητες, διοργανώθηκε μεγάλη περιοδεία στην πρώην ΕΣΣΔ, καθώς και σε 60 χώρες σε Ευρώπη, Ασία, Αφρική και Αμερική, συναντώντας παντού τεράστια επιτυχία και διθυραμβικές κριτικές. Η περιοδεία αυτή ακόμη συνεχίζεται και κάνει στάση στην Αθήνα, στο Θέατρο Badminton. Πόσα έχουμε βιώσει,και πόσο μακρύς φαίνεται ο δρόμος, από τότε που ήμουν μικρό αγόρι μέχρι τώρα. Υπήρξαν πολλά θετικά, αλλά και αρνητικά πράγματα.Και η ζωή ήταν μια ατέλειωτη μάχη, γεμάτη δουλειά, προβλήματα και δυσκολίες.Αλλά παράπονο δεν έχω. Ευχαριστώ τη μοίρα που η ζωή μου, η δουλειά μου, έδωσαν καρπούς για την αγαπημένη Μητέρα Πατρίδα και το Λαό. Αυτή είναι η μεγάλη ευτυχία. A.V. Aleksandrov\nΤοποθεσία Θέατρο Badminton, Ολυμπιακά Ακίνητα, Γουδή Ημερομηνία 1-2-3 Ιουνίου 2011. Χρονική διάρκεια παράστασης: 2 ώρες περίπου με το διάλειμμα Τιμές εισιτηρίων A Ζώνη: 60€, Β Ζώνη: 50€, Γ Ζώνη: 40 €, Δ Ζώνη: 30€, Φοιτητικό Δ Ζώνη: 20€ Προπώληση εισιτηρίων Τηλ.: 210-8840600, http://www.ticketnet.gr/, στα ταμεία του θεάτρου Badminton και σε όλα τα PUBLIC και τα METROPOLIS Red Army Alexandrov Group - Kalinka by Ticketnet


Προστασία από κεραυνούς – Λυκαων\nΟι ηλεκτρικές εκκενώσεις που παρατηρούνται στην ατμόσφαιρα ονομάζονται κεραυνοί. Ο κεραυνός συνοδεύεται και από άλλα φαινόμενα: Τις αστραπές και τις βροντές. Ο κεραυνός λοιπόν δημιουργούνται κατά τη διάρκεια των καταιγίδων. Οφείλεται στη συγκέντρωση σε διαφορετικές περιοχές θετικών και αρνητικών ηλεκτρικών φορτίων. Έτσι, δημιουργείται ηλεκτρικό πεδίο και όταν η ένταση του φτάσει σε μεγάλη τιμή, ξεσπά ο κεραυνός με διάτρηση του αέρα και δημιουρία σπινθήρα. Κεραυνοί μπορεί να ξεσπάσουν ανάμεσα σε διαφορετικά νέφη, μέσα στο ίδιο νέφος, ανάμεσα σε ένα νέφος και στον αέρα ή από ένα νέφος προς το έδαφος.\nΤα ισχυρά ρεύματα του κεραυνού προκαλούν καταστροφές. Μπορούν να ανάψουν φωτιά στο δάσος, να δημιουργήσουν σοβαρή βλάβη στις ηλεκτρικές γραμμές και να καταστρέψουν απροστάτευτες εγκαταστάσεις. Ο κεραυνος που χτυπά άνθρωπο είναι πολύ πιθανό να προκαλέσει το θάνατο. Κάθε μέρα στον πλανήτη μετρώνται πάνω από 40.000 καταιγίδες οι οποίες δημιουργούν σχεδόν 10.000.000 κεραυνούς!\nΜόλις δούμε τη λάμψη, αρχίζουμε και μετράμε τα δευτερόλεπτα που θα μεσολαβήσουν μέχρι να ακούσουμε τον ήχο (τη βροντή). Η ταχύτητα του ήχου είναι γνωστή και σταθερή, ίση με 344 μέτρα ανά δευτερόλεπτο. Έτσι, εάν μεσολαβήσουν για παράδειγμα 10 δευτερόλεπτα μεταξύ λάμψης και βροντής, τότε η απόστασή μας από το σημείο εκδήλωσης της αστραπής είναι 10 επί 344, δηλαδή 3.440 μέτρα (περίπου τρισήμιση χιλιόμετρα). Για λόγους ευκολίας και μνήμης μπορούμε να πολλαπλασιάζουμε τα δευτερόλεπτα επί 300, που μας δίνει μια αξιόπιστη προσσέγγιση της πραγματικής μας απόστασης από την αστραπή (σε μέτρα).\nΕαν μετρήσουμε μερικές συνεχόμενες αστραπές και βροντές σε ένα διάστημα αρκετών λεπτών και παρατηρήσουμε ότι ο χρόνος που μεσολαβεί μέχρι να ακουστεί η βροντή μειώνεται, τότε η καταιγίδα πλησιάζει προς το μέρος μας! Στην αντίθετη περίπτωση απομακρύνεται.\nΤα προηγούμενα χρόνια δεν πέρναγε συχνά από το μυαλό μας ότι υπάρχει πιθανότητα κρούσης κεραυνού μέσα σε κατοικημένες περιοχές. Η πρόβλεψη λοιπόν για αντικεραυνικη προστασια δεν ήταν τόσο διαδεδομένη. Δυστυχώς τα πράγματα άλλαξαν προς το χειρότερο. Τα τελευταία 8 χρόνια έχει καταγραφεί μια αύξηση του φαινομένου κυρίως την περίοδο του χειμώνα κατά 20%. Το ανησυχητικό είναι ότι οι προβλέψεις για το μέλλον από τους επιστήμονες δεν είναι καθόλου ενθαρρυντικές, με τα έντονα και ακραία καρικά φαινόμενα να είναι όλο και πιο συχνά και όλο και πιο ακραία!\nΤο 1999 είχαμε το φαινόμενο τις ηλεκτρικής βροχής όπου σε διάστημα μιας ώρας καταγράφηκαν 147 κρούσεις κεραυνών σε σπίτια δίχως αντικεραυνικη προστασια, χωρίς εγκατάσταση με αλεξικέραυνο, μόνο στην Αττική. Τα καιρικά φαινόμενα είναι πλέoν πολύ πιο έντονα και με καταστροφικές συνέπειες. Για να αποφύγουμε αυτές τις συνέπειες προχωράμε σε λύσεις αντικεραυνικής προστασίας (εγκατάσταση με αλεξικέραυνο), το κόστος των οποίων είναι μηδαμινό μπροστά στην οικονομική επιβάρυνση και το κοστος που μπορεί να προκύψει από έναν κεραυνό. Τηλεοράσεις, ηλεκτρονικοί υπολογιστές, ηλεκτρικές συσκευές και συναγερμοί είναι οι ποιο ευαίσθητες συσκευές που μπορεί να πληγούν. Υπάρχει κίνδυνος μεγάλος πυρκαγιάς, ειδικά αν έχουμε ξύλινη στέγη χωρίς αλεξικέραυνο.\nΠυρκαγιά μπορεί να προκληθεί και αν ο κεραυνός προσκρούσει πάνω σε κεραία και οδηγηθεί στις τηλεοράσεις της οικίας. Αλλά η μεγαλύτερη απώλεια είναι ανθρώπινη και όχι τα υλικά αγαθά. Έχει καταγραφεί ότι κάθε χρόνο χάνουν τη ζωή τους από 12 έως 17 άτομα από κεραυνοπληξία. Για να αποφύγουμε όλους αυτούς τους κινδύνους, κάνουμε πράξη τηνεγκατάσταση αλεξικέραυνου χωρίς δεύτερη σκέψη. Η πρόληψη είναι αρετή! Δεν χρειάζεται να πάθουμε για να μάθουμε…\nΣε όλη τη Γη πέφτουν περίπου 100 κεραυνοί το δευτερόλεπτο! Η ισχύς που παράγεται είναι τεράστια, αλλά η πρακτική της αξιοποίηση είναι αδύνατη εξαιτίας, μεταξύ άλλων, της πολύ μικρής διάρκειας του φαινομένου. Σε ημερήσια βάση στον πλανήτη μετρώνται πάνω από 40.000 καταιγίδες οι οποίες δημιουργούν πάνω από 8.000.000 κεραυνούς! Η διάρκεια του κεραυνού είναι μικρότερη από ένα δευτερόλεπτο, αλλά θερμοκρασία που αναπτύσσεται είναι 10.000 βαθμοί Κελσίου. Η ισχύς ενός κεραυνού μπορεί να ξεπεράσει τα 3 δισεκατομμύρια kW! Μιλάμε δηλαδή για ενέργεια που θα μπορούσε να τροφοδοτήσει με ρεύμα περισσότερα και από μισό δισεκατομμύρια σπίτια! Δυστυχώς δεν έχει βρεθεί μέχρι σήμερα τρόπος να αξιοποιηθεί αυτή η ενέργεια. Αντίθετα, είναι προφανής η καταστροφική της δύναμη…\nΟ κεραυνός βρίσκει τη διαδρομή με την μικρότερη ηλεκτρική αντίσταση προς τη γη. Αυτό που μπορούμε και πρέπει να κάνουμε εμείς είναι να τον διευκολύνουμε να καταλήξει στη γη, προσφέροντας του την ευλοκότερη (και ασφαλέστερη για μας) διαδρομή, με την αντικεραυνικη προστασία. Μια αντικεραυνική εγκατάσταση μπορεί να είναι εξωτερική, που συλλέγει το φορτίο και το οδηγεί στη γη (εξωτερική αντικεραυνική προστασία), ενώ για να καλύψουμε και το εσωτερικό των κτιρίων από κεραυνοπληξία, εγκαθιστούμε την εσωτερική αντικεραυνική προστασία.\nΑλλιώς, χωρίς αλεξικέραυνο, θα έβρισκε την ευκολότερη (με τη μικρότερη αντίσταση) και ενδεχομένως και τη συντομότερη οδό που θα μπορούσε να είναι το σπίτι μας, μια κεραία ή κολώνα, ένα δέντρο ή ακόμη και το σώμα ενός ανθρώπου. Το αλεξικέραυνο λοιπόν είναι κατά ένα τρόπο ένας αγωγός του ηλεκτρισμού με την μια άκρη ψηλά και την άλλη άκρη συνδεδεμένη στην γη. Τα πρότυπα που περιγράφουν το σχεδιασμό και τις προδιαγραφές ενός αντικεραυνικού συστήματος είναι το πρότυπο ΕΛΟΤ 1197 και το πρότυπο ΕV 61024 1. Το αντικεραυνικό σύστημα αποτελείται από την απαγωγή και την γείωση. Το σύστημα απαγωγής μπορεί να είναι τύπου ακίδας (πχ. το απλό Franklin) ή τύπου ιονισμού. Για κτίρια με μεγάλη επιφάνεια προτιμάται το αλεξικέραυνο τύπου κλωβού Faraday (με πλέγμα αγωγών στην οροφή).\nΤο σύστημα απαγωγής είναι οι αγωγοί καθόδου που διοχετεύουν το ρεύμα στη γείωση. Η διάταξή τους είναι κατακόρυφη κατά μήκος των τοίχων. Το πλήθος των αγωγών καθόδου εξαρτάται από το πλάτος της εγκατάστασης που θέλουμε να προστατέψουμε. Οι αγωγοί καθόδου αποτελούνται από ειδικά επεξεργασμένο σίδηρο με ψευδάργυρο, ή χαλκό με διάμετρο 8-10 χιλιοστά. Η γείωση αποτελείται από μεταλλικές ταινίες ή ηλεκτρόδια γείωσης. Η αντίσταση της γείωσης πρέπει να είναι πολύ χαμηλή (το πολύ 2Ω).\nΣε όλη τη γη τα άτομα ή τα ζώα που κυκλοφορούν είναι δυνατό να αποτελέσουν στόχο κεραυνού εφόσον βρίσκονται σε απροστάτευτο χώρο στη διάρκεια καταιγίδας. Eίναι γνωστό ότι δεν επιτρέπεται στη διάρκεια καταιγίδας να κυκλοφορούν άτομα, ή να βρίσκονται κάτω από δέντρα, ή ηλεκτρικές γραμμές. Kατά το βάδισμα ενός ατόμου είναι δυνατό η «βηματική τάση», δηλαδή η διαφορά τάσης στο άνοιγμα των ποδιών του ατόμου, που προέρχεται από την πτώση κεραυνού στην περιοχή να προκαλέσει ηλεκτροπληξία ή και θάνατο. Aλλά και η τηλεφωνική επικοινωνία ενός ατόμου από ενσύρματο δίκτυο κατά τη διάρκεια καταιγίδας μπορεί να αποτελέσει αφορμή για ηλεκτροπληξία από την πτώση κεραυνού στο τηλεφωνικό δίκτυο. Όπως και ο άνθρωπος, κατά τον ίδιο τρόπο, κινδυνεύουν και τα ζώα από τους κεραυνούς.\nTα συστήματα τηλεπικοινωνιών είναι ευαίσθητα σε βλάβες από άμεση πτώση κεραυνού στις γραμμές ή στις κεραίες τους. Δυσμενή επίδραση μπορεί να έχουν πάνω σ’ αυτά κεραυνοί που πέφτουν σε γειτονικές εγκαταστάσεις, ενώ υπερτάσεις μπορούν να δημιουργηθούν στα δίκτυά τους από πτώση κεραυνού σε κοντινές και ιδιαίτερα παράλληλες ηλεκτρικές γραμμές κατά μήκος των τηλεφωνικών δικτύων. Oι τεχνικές μέθοδοι προστασίας τους είναι πολύπλοκες και απαιτούν συστηματική έρευνα από το στάδιο της μελέτης των τηλεπικοινωνιακών εγκαταστάσεων. Για την προστασία από τους κεραυνούς των εγκαταστάσεων τηλεπικοινωνίας, που είναι εξαιρετικής σημασίας για την οικονομία κάθε χώρας, υπάρχουν Διεθνείς και Eθνικοί Kανονισμοί, οι οποίοι πρέπει να τηρούνται απαρέγκλιτα.\nH καθιέρωση αντίστοιχων Διεθνών Kανονισμών και οι εργαστηριακές έρευνες αποτελούν ουσιαστική ανάγκη ώστε να γίνουν προσπάθειες κατανόησης των ιδιοτήτων των κεραυνών και των αποτελεσμάτων τους. Kτίρια στα οποία πρέπει να εγκαθίστανται αλεξικέραυνα Στην Παράγραφο 1 του σχετικού αρθρου 31 του Kτιριοδομικού Kανονισμού αναφέρεται ότι: “Σε κτίριο ή δομικό έργο ή μεμονωμένο στοιχείο του, που βρίσκεται σε έξαρση σε σχέση με τον περιβάλλοντα χώρο, επιβάλλεται η εγκατάσταση αλεξικέραυνου”.\nKατασκευές που είναι καθαρά ψηλότερες από τις άλλες που βρίσκονται στον περιβάλλοντα χώρο όπως είναι τα υψηλά κτίρια, οι πυλώνες, οι υδατόπυργοι, τα κωδωνοστάσια των εκκλησιών, οι φάροι, οι καπνοδόχοι των εργοστασίων κ.λ.π. Tα κτίρια που περιέχουν επικίνδυνα υλικά και στα οποία ο κεραυνός θα μπορούσε να προκαλέσει έναυσμα πυρκαγιάς ή έκρηξη. Σ’ αυτά τα κτίρια περιλαμβάνονται οι αποθήκες υδρογονανθράκων, τα χημικά εργοστάσια, τα πυριτιδοποιεία κτλ. Tα κτίρια των οποίων η καταστροφή θα είχε ανυπολόγιστες ή ανεπανόρθωτες ζημίες όπως για παράδειγμα κτίρια μουσείων, βιβλιοθήκες, αρχειοφυλάκια, αίθουσες υπολογιστών κτλ. Kεραίες λήψης ή μετάδοσης ραδιοφώνου, τηλεόρασης, κινητής τηλεφωνίας, ιδιαίτερα όταν είναι εγκατεστημένες σε κτίρια.\nAπό την εποχή του Franklin (1750) οι ακίδες αντικεραυνικής προστασίας διαπιστώθηκε ότι εξασφαλίζουν τα κτίρια από τους κεραυνούς. Γενικά πιστεύεται ότι δημιουργούν ανερχόμενους οχετούς σε ποικίλες αποστάσεις και χρονικές στιγμές ανάλογα με το σχήμα, ύψος και άλλους παράγοντες. Oι ακίδες αποτελούν τα ακρότατα σημεία αγωγών που ως κάθοδοι οδηγούν το ρεύμα των κεραυνών στη γη. Σε σχέση με τον ηλεκτρογεωμετρικό όγκο προστασίας που εξασφαλίζεται από την εγκατάσταση σε ένα κτίριο μιας ακίδας τύπου Franklin επαρκής μπορεί να θεωρηθεί η διατύπωση ότι προστατεύεται από κεραυνούς το μέρος του χώρου που περιλαμβάνει ο όγκος ενός κώνου που το ύψος του είναι από το έδαφος μέχρι το άκρο της ακίδας και έχει γωνία κορυφής που κυμαίνεται ανάλογα με τις απαιτήσεις προστασίας. Σε συσχέτιση με τις διάφορες απαιτήσεις προστασίας χρησιμοποιούνται διάφορα σχήματα ακίδων. Σε πολλές περιπτώσεις η εγκατάσταση μιας μοναδικής ακίδας δεν είναι επαρκής και κατάλληλη ώστε να εξασφαλίσει πλήρη προστασία (για παράδειγμα σε κτίρια μεγάλης κάτοψης, αποθήκες πυρομαχικών). Aκόμη ο μοναδικός αγωγός καθόδου που συνδέεται με αυτή δεν είναι επαρκής ως μοναδική προστασία σε μοντέρνες εγκαταστάσεις που περικλείουν ηλεκτρονικά μηχανήματα. Σε ισοδύναμα ηλεκτρικά πεδία μια ακίδα με αμβλεία μορφή φαίνεται να έχει διαφορετική συμπεριφορά από μια ακίδα με οξεία αιχμή. Mε την πάροδο των ετών διάφοροι κατασκευαστές αντικεραυνικών εγκαταστάσεων προσπάθησαν να δώσουν κατασκευές αντικεραυνικών ακίδων που διαθέτουν διάφορα πρόσθετα στοιχεία που “ενισχύουν” την απόδοσή τους ή με απλά λόγια επιμηκύνουν το ύψος του κώνου προστασίας. Έτσι κυκλοφορούν ακίδες με ακτινοβολία από ενσωματωμένα σ’ αυτές ραδιενεργά υλικά (που η χρήση τους έχει απαγορευτεί στην Eλλάδα), ακίδες με χωρητικές ή ενεργητικές διατάξεις, ακίδες με συστήματα “πρόδρομης” εκπομπής ανερχόμενου οχετού κτλ. H μελέτη των ακίδων αυτών και η απόδοση των αντικεραυνικών εγκαταστάσεων που κατασκευάζονται με τη χρήση τους διακρίνονται για τις αντιφατικές και ιδιάζουσες συμπεριφορές τους. Eμπειρικοί ισχυρισμοί για κατασκευές που προκαλούν “απώθηση” των κεραυνών επισύρουν σκεπτικιστική αποδοχή. Έρευνες και δοκιμές πραγματοποιούνται σε όλο τον κόσμο προκειμένου να διαπιστωθεί πληρέστερα η συμπεριφορά των διαφόρων τύπων ακίδων αλεξικεραυνικών διατάξεων. Στα Eργαστήρια των HΠA (Mississippi States High Voltage Laboratory και New Mexico Techs Langmuir Labs) από το 1997 πραγματοποιούνται έρευνες προκειμένου να εξεταστούν διάφορες καινοτομίες που προτείνουν κατασκευαστές παρόμοιων “βελτιωμένων” εγκαταστάσεων με “ειδικές” ακίδες. Σχετική προς τα ανωτέρω είναι και η απόφαση της Διοικούσας Eπιτροπής του Tεχνικού Eπιμελητηρίου Eλλάδας που μετά από Hμερίδα που οργανώθηκε στις 31.3.88 με θέμα την “Aντικεραυνική Προστασία” αποφάσισε….ότι το T.E.E. θεωρεί ότι δεν μπορεί να απορριφθούν νέες τεχνολογίες εφόσον στηρίζονται σε ορθές θεωρητικές αρχές και τυγχάνουν πειραματικών εφαρμογών σε αρκετές προηγμένες βιομηχανικές χώρες….ενώ συνιστά την περαιτέρω έρευνα αυτών των εφαρμογών.\nO κλωβός του Faraday παρέχει ουσιαστική προστασία σε στατικά και σε αργά μεταβαλλόμενα ηλεκτρικά πεδία. Σχετικώς επαρκή προστασία σε ηλεκτρομαγνητικά πεδία. Η ονομασία “αντικεραυνική προστασία με κλωβό Faraday” θα έπρεπε ίσως να αντικατασταθεί με την ονομασία “αντικεραυνική προστασία με συνδυασμό ακίδων Franklin”. Tαιριάζει όμως με τον όρο «κλωβός Faraday» από την άποψη ότι οι ακίδες Franklin συνδέονται με συλλεκτήριους αγωγούς που δημιουργούν ένα είδος κλωβού Faraday που περιλαμβάνει ακίδες, συλλεκτήριους αγωγούς, καθόδους προς τις γειώσεις και γειώσεις. Tο σχήμα αυτό δίνει παρεμφερή αποτελέσματα με τους αγωγούς ηλεκτρικής προστασίας που χρησιμοποιούν οι ηλεκτρικές επιχειρήσεις αντί για ακίδες στις εγκαταστάσεις υποσταθμών υψηλής τάσης, γραμμών μεταφοράς κτλ. Aκόμη και τα περιορισμένου ύψους και μικρά κτίρια επηρεάζονται από κεραυνούς γιατί κάθε κατασκευή επί της γης μπορεί να αποτελέσει βάση για την εμφάνιση ανερχόμενου οχετού. Tα συστήματα αντικεραυνικής διάταξης θα οδηγήσουν τους κεραυνούς στη γη χωρίς να επιτρέψουν στο φορτίο του να βλάψει το κτίριο. Yψηλά δέντρα προσκείμενα σε ένα κτίριο δεν το προστατεύουν. Aντίθετα είναι αναγκαίο να προστατεύονται και τα δέντρα ενώ το κτίριο προστατεύεται μόνο στην περίπτωση που βρίσκεται στον κώνο που σχηματίζει η αντικεραυνική προστασία του δέντρου. Ένα κτίριο με μεταλλική στέγη είναι ασφαλές μόνο με αντικεραυνική προστασία. Mε οποιοδήποτε υλικό και αν είναι κατασκευασμένη μια στέγη έχει τις ίδιες πιθανότητες συμπεριφοράς κατά την πτώση κεραυνού.\nΠρέπει να σημειωθεί ότι καμιά αντικεραυνική προστασία δεν “έλκει” τους κεραυνούς. Aπλά το σύστημα αντικεραυνικής προστασίας εξασφαλίζει μια ασφαλή δίοδο των κεραυνών προς τη γη. Oι στέγες των κτιρίων αποτελούν τη βάση της μελέτης για την κατασκευή της αντικεραυνικής προστασίας. Aνάλογα με τη μορφή της στέγης καθορίζονται οι ακίδες που τοποθετούνται στα μικρά κτίρια στις γωνίες τους ενώ σε μεγαλύτερα κτίρια εφαρμόζονται – σύμφωνα με τους Aμερικανικούς Kανονισμούς σε αποστάσεις που δεν υπερβαίνουν τα 6 μέτρα. Το ύψος των ακίδων συνήθως δεν υπερβαίνει τα 90 εκ. Oι ακίδες κατασκευάζονται συνήθως από χαλκό ή ορείχαλκο και καλό είναι να είναι επινικελωμένες. Bιδώνονται σε ειδικές βάσεις οι οποίες διασυνδέονται με τους κατάλληλους πολύκλωνους αγωγούς που έχουν διάμετρο που κυμαίνεται από 8 έως 20 χιλ. Oι αγωγοί μπορεί να είναι χάλκινοι ή αλουμινίου και ανάλογα είναι και τα εξαρτήματα σύνδεσης και στήριξής τους ενώ σε περίπτωση συνδυασμού χάλκινων εξαρτημάτων και αλουμινίου επιβάλλεται να χρησιμοποιείται κατάλληλο υλικό διασύνδεσης (Cupal). Oι αγωγοί καθόδου (ορθογωνικής ή κυκλικής διατομής) πρέπει να διέρχονται από κατάλληλες οδεύσεις και να συνδέονται ικανοποιητικά με το δίκτυο γείωσης. Kατά διαστήματα πρέπει να στερεώνονται με ειδικά εξαρτήματα. Tο σύστημα γείωσης από το οποίο το ηλεκτρικό ρεύμα του κεραυνού διαχέεται στη γη περιλαμβάνει ηλεκτρόδια τα οποία συνδέονται μεταξύ τους ώστε να εξασφαλίζεται η κατά το δυνατό ελάχιστη αντίσταση γείωσης. Eιδικά για μια σωστή κατασκευή ενός αντικεραυνικού συστήματος είναι απαραίτητο να έχει προηγηθεί συνεργασία του Γραφείου Mελετών με τον προμηθευτή των υλικών που θα χρησιμοποιηθούν ώστε να λυθούν εξαρχής όλα τα κατασκευαστικά προβλήματα.\nΔασος, Διάφορα, Επιβίωση, Θαλασσα\n4 thoughts on “Προστασία από κεραυνούς”\nεινε ενα μεταλικο κοντεινερ ασφαλεσ σε περιπτωση κεραυνου\nΕφόσον την στιγμή του κεραυνού δεν ακουμπάτε τα μεταλλικά τοιχώματα και το πάτωμα του container ειναι ξυλινο (κακώς αγωγός του ρευματος), ναι μπορεί να είναι ασφαλές. Ακόμα και το αυτοκίνητο μας είναι ασφαλές, αρκεί να μην ακουμπάμε σε μέταλλο.\nΌπως και να χει όμως, το πιο σωστό είναι να έχουμε ένα αλεξικέραυνο κοντά και σε υψηλότερο σημείο. Ακόμα και αν δεν τραυματιστούμε από τον ηλεκτρισμό του κεραυνού, πιθανόν να τραυματιστούμε από τον υπερβολικό θόρυβο ή άλλο έμμεσο τρόπο.\nan exoume kanh ena konteiner spiti to exoume ntysi kanonika mono o skeletos eine apo sidero kai briskete se agrotiki perioxh tha travah tous keravnous;tha eine asfales;\nΘα είναι όσο ασφαλές όσο και ένα κανονικό σπίτι… ο κεραυνός μπορεί να χτυπήσει οπουδήποτε.. χτυπάει δέντρα, αμάξια, σπίτια, ανθρώπους… για αυτό και στα σπίτια τοποθετούνται αλεξικέραυνα…ή έστω υπάρχει ένα στην γύρω περιοχή…


Ολυμπιακός εξοπλισμός πάρκων τραμπολίνων με το cOem σειράς μαθημάτων Ninja διαθέσιμο\nΜεγάλες Εικόνας : Ολυμπιακός εξοπλισμός πάρκων τραμπολίνων με το cOem σειράς μαθημάτων Ninja διαθέσιμο\nCusomized σύμφωνα με τις απαιτήσεις\nΟλυμπιακός εξοπλισμός πάρκων τραμπολίνων σειράς μαθημάτων Ninja\nΕξοπλισμός πάρκων τραμπολίνων cOem\nΕπαγγελματικός εξοπλισμός τραμπολίνων cOem\nΤο νέο πάρκο τραμπολίνων άλματος σχεδίου προσάρμοσε τα παιχνίδια παιχνιδιού με τη σειρά μαθημάτων Ninja\n2.Suitable για τον έφηβο και τους ενηλίκους, με την περιοχή μικρών παιδιών\n3.Ninja σειρά μαθημάτων, που αναρριχείται στον τοίχο\nΌνομα Πάρκο τραμπολίνων άλματος\nΜέγεθος Customzied σύμφωνα με τα διαστημικά σχέδια\nΠεριοχή Dodgeball, ελεύθερη περιοχή άλματος, σειρά μαθημάτων Ninja, κοίλωμα αφρού, ολυμπιακό τραμπολίνο, υψηλού επιπέδου φωτογραφική διαφάνεια, περιοχή μικρών παιδιών\nΠώς να επιλέξει τις σωστές περιοχές για το εμπορικό πάρκο τραμπολίνων;\nΜε την ανάπτυξη οικονομικού, οι όλο και περισσότεροι άνθρωποι συνδέουν περισσότερη σημασία σε υγιή, το πάρκο τραμπολίνων είναι η θέση όπου όχι μόνο για την οικογενειακή διασκέδαση, αλλά και ως αθλητικές σωματικές δραστηριότητες δημοφιλείς γύρω από τις ευρωπαϊκές χώρες. Αλλά πώς επιλέγουμε τις σωστές περιοχές για το εμπορικό πάρκο τραμπολίνων;\n1. Κατ' αρχάς, για να ελέγξουν τη θέση εάν συναντηθείτε με τον όρο ότι η κατάλληλη, κοντινή λεωφόρος αγορών μεταφορών ή το εμπορικό κέντρο, το σχολείο ή κατοικήσιμη περιοχή, καθώς επίσης και αρκετοί χώροι στάθμευσης. Εν τω μεταξύ, οι αμοιβές μισθώματος θέσης πρέπει να είναι κατάλληλες και προσιτές για σας να ανοίξουν το πάρκο.\n2.Second, η καλύπτοντας περιοχή για το διάστημα, που είναι καλύτερα κανονικό, αντί της παράξενης μορφής. Το ύψος είναι συνιστώμενο υψηλότερο από 5,2 μετρά, κατά αυτόν τον τρόπο, τη στοχοθέτηση για τους καταναλωτές όχι μόνο για τα παιδιά, οι ενήλικοι μπορούν επίσης να απολαύσουν τη διασκέδαση στο πάρκο τραμπολίνων.\n3.Third, η ζήτηση μάρκετινγκ είναι πολύ σημαντική, η θέση πρέπει να είναι εδώ κοντά ομάδα πιθανών καταναλωτών, η πρόταση είναι ότι η οδήγηση στο πάρκο σας όχι περισσότερο από 15 λεπτά. Διενεργήστε έρευνα μάρκετινγκ και ξέρτε τους πιθανούς πελάτες, και έπειτα για να αποφασίσει πώς μεγάλη περιοχή και οι περιοχές όπου είναι.


Ο όμιλος φίλων του δάσους μεγαλώνει! – Fire Rescue Pedia\nHomeΕνημέρωση & ΑνακοινώσειςΑνακοινώσειςΟ όμιλος φίλων του δάσους μεγαλώνει!\n2 Ιουνίου 2015 Ανακοινώσεις, Εθελοντισμός 0\nΜεγαλώνει όχι μόνο μέσα από τα χρόνια προσφοράς του και μέσα από την ανανέωση του με νέα και κυρίως νεαρά μέλη, αλλά και μέσα από τον στόλο του σε οχήματα, που θα δώσει περισσότερες δυνατότητες στην ειδική ομάδα του την Δ.Α.Κ. Με την συλλογική και ομαδική δουλειά που γίνεται μέσα σε αυτόν και κυρίως με τους επικεφαλής του Ομίλου, παραλάβαμε την Παρασκευή 2/7/2010 ένα ακόμα όχημα.\nΠρόκειται για ένα όχημα Unimog 416 doka με το παρατσούκλι (aegagrus – κατσίκι) Ένα όχημα πολλαπλών δυνατοτήτων με απίστευτες ικανότητες κίνησης εκτός δρόμου.\nΜε έτος κατασκευής το 1978, οπού και εντάχτηκε αρχικά στην διοίκηση του τότε δασαρχείου και κατόπιν στο Π.Σ., οπού και υπηρέτησε σε διάφορα μέρη της Ελλάδας. Το όχημα παρέλαβε αντιπροσωπεία της διοίκησης του ομίλου από τα αποθέματα της Ελληνικής πυροσβεστικής, μετά από τις σχετικές νομοθετικές ενέργειες που προβλέπονται.\nΌμως ας μην μακρηγορούμε και ας περάσουμε στην παρουσίαση του οχήματος. Το όχημα απαιτούσε μια γενική συντήρηση τόσο σε μηχανικά μέρη όσο και στα είδη φανοποιείας (λαμαρίνες) Μερικές ενδεικτικές φωτογραφίες αποτυπώνουν την αρχική του κατάσταση με την σημερινή τελική του μορφή.\nΔεν θα πρέπει να παραβλέψουμε και να μην αναφέρουμε και μέσα από εδώ τις ευχαριστίες μας για μέρος χορηγίας στα χρώματα την εταιρία color mania και τον ιδιοκτήτη της κ. Μουστάκα. Και επίσης το μέλος μας κ. Στυλιανό Συμαντήρη οπού χορήγησε την συσκευή ηχητικών σημάτων που τοποθετήθηκε σε αυτό.\nΦυσικά και σε όλα τα υπόλοιπα μέλη που με την μικρή η` την μεγάλη βοήθεια κατάφερε να έρθει σε πέρας και αυτή η “αποστολή”.


Άναψε η Φλόγα στο Μαραθώνα - anapse i floga sto marathona\n21:07 10/11/2018 - Πηγή: Dikaiologitika\n«Είμαστε περήφανοι που διοργανώνουμε τον πιο ιστορικό αγώνα. Ο Μαραθώνιος της Αθήνας για τους Έλληνες δεν είναι απλώς ένας δύσκολος άγωνας είναι μια γέφυρα που συνδέει τον θρύλο με την Ιστορία. Φέτος αναλάβαμε\nτην πρωτοβουλία να αναδασώσουμε τις πληγείσες περιοχές» είπε ο πρόεδρος του ΣΕΓΑΣ, Κώστας Παναγόπουλος υποδεχόμενος τους εκατοντάδες παρευρισκομένους τονίζοντας ότι «η συνεργασία είναι το σύγχρονο μήνυμα του Μαραθωνίου της Αθήνας του Αυθεντικού».\nφλογα, ηλιας ψινακης, μνήμη, αθηνα, σεγασ, εοτ, χου, τσανγκ, νέα, sun, πηγη, απε, Πρώτη ημέρα του Καλοκαιριού, μνήμη, αψιδα, εοτ, ψινακης, αμοιβαια, αφηγηση, βραδυ, γεφυρα, γινεται, ειπε, εκτιμηση, ιδεα, υφυπουργος, ομιλια, ιστορικο, λογο, μαρια, πρωι, ρολο, σεγασ, συνεχεια, σκηνοθεσια, συγχρονο, χου, αγωνας, sun, δημητρης, γιωργος παπαδοπουλος, κωσταλας, κωστας, νεκροι, ξεκινησε\nινκα, φακη, archive\nΤρέχουν στον Μαραθώνιο με τη «ΦΛΟΓΑ» στην καρδιά\nNomads: Το κεφαλοκλείδωμα του Βασιλόπουλου στο Μισθοφόρο άναψε τα αίματα\nΚόντρα Καμμένου - Κικίλια για τα αναδρομικά των στρατιωτικών - Το tweet που άναψε φωτιές!\nΒάνα Μπάρμπα: «Έχω καταστρέψει πολλούς αρσενικούς» (video)


Δωρεάν εργαστήριο δημιουργικής ραφής ενδυμάτων - InfoSpoudes.gr\nΑπό το πρώτο κιόλας μάθημα ο/η μαθητής/τρια μπαίνει σε ένα μαγικό κόσμο δημιουργίας ενδυμάτων. Γνωρίζει τις ποιότητες των υφασμάτων και την ιδιαίτερη ραφή τους. Μαθαίνει να κόβει και να ράβει.\nΤο τμήμα απευθύνεται σε όσους/ες διαθέτουν ελάχιστες γνώσεις ραπτικής.\nΕΚΠΑΙΔΕΥΤΡΙΑ-ΣΥΝΤΟΝΙΣΤΡΙΑ: ΔΕΣΠΟΙΝΑ ΔΟΥΜΑΝΙΔΟΥ-ΜΟΣΧΙΔΟΥ\nΟλοκληρώνοντας τον Α' Κύκλο Μαθημάτων, θα μπορεί να κόβει και να ράβει από έτοιμα πατρόν. Με την ολοκλήρωση του σεμιναρίου, παραλαμβάνετε ένα μοναδικό ρούχο με το πατρόν του, στα δικά σας μέτρα έτοιμο να φορεθεί!.\nΕνα σεμινάριο σύγχρονης ραπτικής και styling που απευθύνεται σε άτομα με ελάχιστη εμπειρία και επαφή με το αντικείμενο και μας μυεί στον κόσμο της ραπτικής και των τεχνικών της.\nΜε ελάχιστα υλικά ραπτικής και με ενθουσιασμό, σε ένα κύκλο 8 συναντήσεων, συνδυάζουμε την παραδοσιακή τέχνη της μοδίστρας με τη σύγχρονη ραπτική. Μαθαίνουμε να δημιουργούμε το δικό μας ρούχο, στα δικά μας μέτρα.\nΣε συνθήκες εργαστηρίου και σε επαφή και ενασχόληση με την ραπτομηχανή, κατασκευάζουμε ένα ρούχο και ταξιδεύουμε ταυτόχρονα στον μαγικό κόσμο των υφασμάτων, της μόδας και του styling.\nΣε κάθε συνάντηση σας δίνονται σημαντικές και απαραίτητες θεωρητικές γνώσεις και κυρίως κατ’ εξοχήν πρακτικά μαθήματα, με περιεχόμενο:\n-Εισαγωγή στην κοπτική ραπτική και στη λειτουργία της οικιακής ραπτομηχανής.\n-Βασικές ιδιότητες και ποιότητες υφασμάτων. Συναρμολόγηση – πρόβα ρούχου.\n-Εισαγωγή στο πατρόν, το δικό μας πατρόν. Σωματότυπος-σωματομετρία. Πως παίρνουμε σωστά μέτρα.\n-Οι σωστές επιλογές υφασμάτων και υλικών βάσει προσωπικού styling. Φόρμες, γραμμές, χρώματα, συνδυασμοί.\n-Πατρόν, κοπή, ραφή ενδύματος.\nΔΙΑΡΚΕΙΑ: 8 ΣΥΝΑΝΤΗΣΕΙΣ ΤΩΝ 2,5 ΩΡΩΝ /ΣΑΒΒΑΤΟ 10:00-12:30\nΕΝΑΡΞΗ ΕΙΣΑΓΩΓΙΚΗ ΣΥΝΑΝΤΗΣΗ ΓΝΩΡΙΜΙΑΣ\nΛόγω περιορισμένου αριθμού συμμετοχών, παρακαλούμε να επικοινωνείτε με τους υπευθύνους της Δημοτικής Βιβλιοθήκης Θέρμης και την εκπαιδεύτρια:\nΔιαβάστηκε 1765 φορές\tΤελευταία τροποποίηση στις Παρασκευή, 27 Φεβρουαρίου 2015 12:53\nδημιουργικης ραφης ενδυματων